Sɛnea Wobɛhyehyɛ Mmara Ama Wo Babun | Mmoa a Wɔde Ma Abusua No\nKENKAN WƆ Afrikaans Albanian Amharic Arabic Armenian Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Croatian Czech Danish Dutch Efik English Estonian Ewe Finnish French Georgian German Greek Hiligaynon Hindi Hungarian Icelandic Igbo Iloko Indonesian Italian Japanese Kinyarwanda Kirghiz Korean Lithuanian Macedonian Malagasy Myanmar Norwegian Oromo Polish Portuguese Romanian Russian Sepedi Serbian Serbian (Roman) Sesotho (Lesotho) Shona Slovak Slovenian Spanish Swahili Swedish Tagalog Tahitian Thai Tigrinya Tsonga Tswana Turkish Twi Ukrainian Xhosa Zulu\nMMOA A WƆDE MA ABUSUA NO | AWOFOYƐ\nWo babun ka sɛ woyɛ katee dodo. Nanso wonte nka saa. Wususuw ho sɛ, ‘Sɛ manyɛ katee a, ɔbɛkɔ akɔtɔ asiane mu!’\nWubetumi ahyehyɛ mmara a ɛfata ama wo babun. Nanso, nea edi kan no, ɛsɛ sɛ wuhu nea enti a ɛyɛ den ma no sɛ obedi wo mmara so no.\nAtosɛm: Mmofra nyinaa tew atua; ɛyɛ ade a wɔyɛ ho hwee a ɛnyɛ yiye.\nNokwasɛm: Sɛ awofo hyehyɛ mmara a ɛfata na wɔne wɔn mma no susuw ho a, mmofra no ntaa ntew atua.\nƐwom sɛ nneɛma pii na ɛma mmofra tew wɔn awofo so atua de, nanso sɛ awofo hyehyɛ mmara denneennen na wɔansusuw mfe a mmofra no adi ho a, ɛma wɔtew atua. Susuw nea edidi so yi ho hwɛ:\nKateeyɛ. Sɛ awofo hyehyɛ mmara na wɔne wɔn mma ansusuw ho a, ɛremma mmofra no mmu no sɛ ɛbɛbɔ wɔn ho ban, na mmom wobebu no sɛ aka wɔn ahyɛ. Eyi betumi ama wɔayɛ nea awofo no mpɛ wɔ sum ase.\nSusuw wo ba no mfe a wadi ho. Wubetumi aka akyerɛ abofra ketewaa sɛ “Nea maka na maka,” nanso ɔbabun de, gye sɛ wokyerɛkyerɛ nsɛm mu kyerɛ no. Anyɛ yiye koraa no, ɛrenkyɛ na wo babun no atew ne ho akosisi n’ankasa gyinae ahorow. Saa bere yi a wo ne no te yi ne bere a eye paa sɛ osua sɛnea wosusuw nsɛm ho na wosisi gyinae.\nNanso sɛ wo mmara taa ma wo ba bo fuw a, dɛn na wubetumi ayɛ?\nNea edi kan no, hu sɛ abofra biara pɛ sɛ ohu nea obetumi ayɛ ne nea ɛnsɛ sɛ ɔyɛ. Enti, hyehyɛ mmara, na hwɛ sɛ wo ba no te ne nyinaa ase. Nhoma bi ka sɛ, “Sɛ awofo hyehyɛ mmara a ɛfata ma mmabun na mmofra no hu sɛ awofo no ani wɔ wɔn so a, wɔntaa mfa wɔn ho nhyɛ nneyɛe bɔne mu.” (Letting Go With Love and Confidence) Nanso, sɛ awofo bu wɔn ani gu wɔn mma so na wɔma wɔn ahofadi pii a, ɛma mmofra no nya adwene sɛ wɔn ho asɛm nhia wɔn. Na ɛma wotumi tew atua.—Bible nnyinasosɛm: Mmebusɛm 29:15.\nEnti, wobɛyɛ dɛn akari pɛ? Ma wo babun no kwan ma ɔnkyerɛ n’adwene wɔ mmara a abusua no ahyehyɛ no ho. Sɛ nhwɛso no, sɛ ɔka sɛ monyɛ bere a moahyɛ sɛ ɔmfa mmra fie no ho biribi a, tie no. Sɛ mo ba hu sɛ moatie n’asɛm nyinaa a, ɛrenyɛ den sɛ obegye mmara a moahyehyɛ no atom.—Bible nnyinasosɛm: Yakobo 1:19.\nNanso ansa na mubesi gyinae bi no, monkae asɛm yi: Mmabun taa hwehwɛ ahofadi pii sen nea wohia, na awofo nso mma wɔn nea ɛfata. Enti susuw nea wo babun no rebisa no ho yiye. So wakyerɛ sɛ obetumi adi nneɛma ho dwuma? So mo nsɛm tebea hwehwɛ sɛ mo gow nneɛma mu ma no? Sɛ ɛfata sɛ moyɛ nsakrae a, monyɛ no saa.—Bible nnyinasosɛm: Genesis 19:17-22.\nƐnyɛ tie nko na ɛsɛ sɛ wutie wo ba no, mmom bɔ mmɔden sɛ wobɛma wahu wo haw nso. Sɛ woyɛ saa a, wobɛma wahu sɛ ɛnsɛ sɛ osusuw nea eye ma ne nkutoo ho.—Bible nnyinasosɛm: 1 Korintofo 10:24.\nAwiei koraa no, si gyinae na kyerɛ nea enti a wusii saa gyinae no mu. Sɛ n’ani nnye gyinaesi no ho mpo a, ɛda adi sɛ n’ani begye ho sɛ ɔwɔ awofo a wɔayɛ krado sɛ wobetie no. Kae sɛ, woretete wo babun ma wahu sɛnea ɔbɛyɛ n’ade sɛ ɔpanyin. Sɛ wohyɛ mmara a ntease wom na wo ne wo babun susuw ho a, ɛbɛboa no ma wabɛyɛ ɔpanyin pa.—Bible nnyinasosɛm: Mmebusɛm 22:6.\n‘Momma wonhu mo ntease.’—Filipifo 4:5.\n“Fa no sɛ ɔbarima bi de sikakorabea bi ka. Sɛ ɔkɔ so tua ka no a, sikakorabea no begye no adi na ebia wɔama no sika no bi aka ho daakye. Saa ara na ɛte wɔ fie. Wode w’awofo osetie ho ka. Sɛ wudi nokware wɔ nneɛma nketenkete mu a—ɛda adi sɛ akyiri yi, ɛbɛma w’awofo anya wo mu ahotoso kɛse. Nanso nokwasɛm ne sɛ, sɛ wokɔ so di w’awofo huammɔ a, wobetumi agye hokwan ahorow a wowɔ no mpo afi wo nsam.”—Efi Questions Young People Ask—Answers That Work, Volume 2, Yehowa Adansefo na wotintimii.


Petro Nhoma a Edi Kan 3:1-22\nƆyerenom ne okununom (1-7)\nMunnya tema; monhwehwɛ asomdwoe (8-12)\nSɛ trenee nti muhu amane a, eye (13-22)\nMunsiesie mo ho sɛ mobɛkyerɛkyerɛ mo anidaso mu (15)\nAsubɔ ma yenya ahonim pa (21)\n3 Saa ara na mo ɔyerenom nso, mommrɛ mo ho ase mma mo kununom.+ Sɛ moyɛ saa na moankasa mpo a, monam mo abrabɔ so benya mo kununom a wɔnyɛ aso mma asɛm no,+ 2 efisɛ wɔn ankasa de wɔn ani behu mo abrabɔ pa+ ne obu a emu dɔ no. 3 Mommma mo ahoɔfɛ nnnyina ahosiesie a nnipa hu so; ɛnyɛ nea ehia ne sɛ obi bɛbɔ ne ti, ɔbɛhyɛ sika kɔkɔɔ agude,+ anaa ɔbɛhyɛ ntaade a ne bo yɛ den; 4 mmom momma ennyina nneɛma a ɛnsɛe so, kyerɛ sɛ, komam nipa a ahintaw, honhom a edwo na ɛbrɛ ne ho ase;+ eyi na ɛsom bo Onyankopɔn anim. 5 Saa ara na tete no, mmea kronkron a wɔde wɔn ho too Onyankopɔn so no siesiee wɔn ho, na wɔbrɛɛ wɔn ho ase maa wɔn kununom; 6 Sara yɛɛ saa, na otiee Abraham frɛɛ no me wura.+ Sɛ mokɔ so yɛ papa na moammɔ hu a,+ ɛnde na moabɛyɛ Sara mma. 7 Okununom, saa ara na ɛsɛ sɛ mokɔ so ne wɔn tena wɔ nimdeɛ mu.* Munni mmea no ni+ sɛ anwenne a ɛyɛ mmerɛw sen mo, na mo mpaebɔ kwan ansiw, efisɛ nkwa a wɔde adom mo no, wɔn nso anya bi.+ 8 Afei mo nyinaa nyɛ adwenkoro,+ na munnya tema, onuadɔ, ayamhyehye,+ ne ahobrɛase.+ 9 Mommfa bɔne nntua bɔne so ka,+ na mommfa adapaatwa nntua adapaatwa so ka.+ Mmom munhyira nkurɔfo+ na mo nsa aka nhyira, efisɛ eyi ne asetena a wɔfrɛɛ mo baa mu. 10 Na “nea ɔdɔ nkwa na ɔpɛ sɛ n’ani gye wɔ asetenam* no, ma ɔnhwɛ ne tɛkrɛma yiye na anka asɛmmɔne,+ na ɔnhwɛ n’ano yiye na anka nnaadaasɛm. 11 Ma ɔntwe ne ho mfi bɔne ho+ na ɔnyɛ papa;+ ɔnhwehwɛ asomdwoe na onni akyi.+ 12 Yehowa* ani wɔ atreneefo so, na wayɛ aso ama wɔn nkotosrɛ;+ wɔn a wɔyɛ bɔne no de, Yehowa* ani sa wɔn.”+ 13 Na sɛ mobɔ papayɛ ho mmɔden a, hena na ɔbɛhaw mo?+ 14 Na sɛ trenee nti muhu amane mpo a, mowɔ anigye.+ Nanso nneɛma a ehunahuna wɔn no,* munnsuro, na mommma ɛmmɔ mo hu.+ 15 Mmom no, mummu Kristo wɔ mo komam sɛ ɔyɛ kronkron na ɔno ne Awurade. Munsiesie mo ho sɛ bere biara a obi bebisa anidaso a mowɔ no ho biribi no, mubeyi no ano, nanso monyɛ no odwo+ ne nidi*+ mu. 16 Munkura ahonim* pa mu+ sɛnea ɛbɛyɛ a asɛmmɔne biara a nkurɔfo bɛka afa mo ho no, ɔbra pa a mobɔ de kyerɛ sɛ moyɛ Kristofo+ no bɛma wɔn ani awu.+ 17 Na sɛ muhu amane adepa ho, na Onyankopɔn ma kwan saa a, eye+ sen sɛ mobɛyɛ bɔne ahu amane.+ 18 Bɔne nti Kristo wui prɛko;+ ɔtreneeni wu maa abɔnefo+ na ɔde mo akɔ Onyankopɔn nkyɛn.+ Wokum no ɔhonam mu+ nanso wɔma ɔtenaa ase honhom mu.+ 19 Tebea yi mu na na ɔwɔ a ɔkɔkaa asɛm kyerɛɛ ahonhom a wɔwɔ afiase+ no. 20 Wɔn na Noa bere so no,+ wɔyɛɛ asoɔden bere a Onyankopɔn nyaa abotare twɛnee* no. Saa bere no na wɔyɛɛ adaka+ de koraa nnipa kakra so, kyerɛ sɛ, akra* baawɔtwe, na wɔde wɔn twaa nsuyiri no.+ 21 Nea ɛte sɛ eyi ne asubɔ, na seesei ɛnam Yesu Kristo wusɔre so gye mo nkwa; ɛnyɛ sɛ eyi yɛn honam ho fĩ, na mmom ɛyɛ adesrɛ a yɛde to Onyankopɔn anim de bisa ahonim pa.+ 22 Ɔkɔɔ soro, na ɔwɔ Onyankopɔn nsa nifa;+ na wɔde abɔfo ne atumfo ne ahoɔdenfo ahyɛ n’ase.+\n^ Anaa “mokɔ so te wɔn ase.”\n^ Nt., “ɔpɛ sɛ ohu nna pa.”\n^ Ebetumi nso akyerɛ, “wɔn ahunahuna no.”\n^ Anaa “obu kɛse.”\n^ Nt., “bere a Onyankopɔn abotare twɛnee.”


Sefania 3 | Intanɛt So Bible| Wiase Foforɔ Nkyerɛaseɛ\nYerusalem yɛ atuatew kurow ne kurow a aporɔw (1-7)\nAtemmu bɛba wɔn so; wɔbɛsan de wɔn aba (8-20)\nWɔbɛsesa wɔn kasa ama wɔaka kasa kronkronkron bi (9)\nWobegye ahobrɛasefo ne mmɔborɔwafo (12)\nYehowa bedi Sion ho ahurusi (17)\n3 Kurow tuatewfo, kurow a ne ho agu fĩ, kurow a ɔyɛ nhyɛso, asɛm ato wo!+ 2 Wantie obiara asɛm,+ na wantie kasakyerɛ.*+ Wamfa ne ho anto Yehowa so;+ wammɛn ne Nyankopɔn.+ 3 Ne mpanyimfo a wɔwɔ ne mu yɛ agyata a wɔbobom.+ N’atemmufo yɛ anadwo mpataku.Wɔwe biribiara; dompe mpo, wonnyaw bi mma ade nkye so. 4 N’adiyifo yɛ dwae,* na nnaadaa ayɛ wɔn ma.+ N’asɔfo gu nneɛma kronkron ho fĩ;+Wɔmfa mmara no nyɛ hwee.+ 5 Yehowa yɛ ɔtreneeni wɔ kurow no mu;+ ɔnyɛ bɔne. Anɔpa biara ɔma wohu n’atemmu.+ Ɛte sɛ adekyee; enni huammɔ. Nanso ɔbɔnefo nnim aniwu.+ 6 “Mesɛee aman, na wɔn ntwea so abantenten yɛɛ pasaa. Mesɛee wɔn akwan, na obiara amfa so. Wɔn nkurow asɛe pasaa; obiara nni mu, na obiara nte hɔ.+ 7 Mekae sɛ, ‘Sɛnea ɛte biara, wubesuro me na woatie kasakyerɛ,’*+ Sɛnea ɛbɛyɛ a wɔrensɛe ne tenabea.+Mɛtwe n’aso wɔ nea wayɛ nyinaa ho.* Nanso afei koraa na na wɔn ani abere redi bɔne.+ 8 ‘Enti momfa ntoboase ntwɛn me,’*+ Yehowa asɛm ni,Nkosi sɛ mɛsɔre abɛsesaw nneɛma a wɔanya afi ɔko mu,*Efisɛ m’atemmusɛm ne sɛ mɛka aman nyinaa abom, na maboaboa ahenni nyinaa ano.Na mehwie m’abufuw, m’abufuhyew nyinaa agu wɔn so.+Na m’ani a abere sɛ ogya no bɛma asaase no nyinaa ahyew.+ 9 Afei mɛsesa aman no kasa ama wɔaka kasa kronkron bi,*Sɛnea ɛbɛyɛ a wɔn nyinaa bɛbɔ Yehowa din,Na ama wɔde baakoyɛ asom no.’*+ 10 Na wɔn a wɔrepa me kyɛw, me nkurɔfo a wɔabɔ wɔn ahwete no babea noDe akyɛde befi Etiopia nsubɔnten ho abrɛ me.+ 11 Saa da no, nneɛma a woyɛ de tew me so atua no,+W’ani renwu wɔ ho bio.Efisɛ meyi ahantanfo a wɔhoahoa wɔn ho no afi wo mu,Na woremma wo ho so bio wɔ me bepɔw kronkron no so.+ 12 Mɛma ahobrɛasefo ne mmɔborɔwafo aka wɔ wo mu,+Na wɔde Yehowa din bɛyɛ wɔn guankɔbea. 13 Israelfo a wɔbɛka no+ renyɛ adebɔne;+Wɔrenni atoro, na wɔrennaadaa nkurɔfo;*Wobedidi na wɔadwudwo wɔn ho, na obiara renhunahuna wɔn.”+ 14 O Sion babea, di ahurusi! O Israel, bɔ ose!+ O Yerusalem babea, ma w’ani nnye na fi wo koma mu nyinaa di ahurusi!+ 15 Yehowa ayi atemmu a etia wo no afi hɔ.+ Wama wo tamfo asan n’akyi.+ Israel hene Yehowa ka wo ho.+ Worensuro amanehunu biara bio.+ 16 Saa da no, wɔbɛka akyerɛ Yerusalem sɛ: “O Sion, nsuro.+ Na mma w’aba mu mmmu.* 17 Yehowa wo Nyankopɔn ka wo ho.+ Ɔyɛ Otumfo, na obegye nkwa. N’ani begye na wadi wo ho ahurusi.+ Ne dɔ nti, ɔbɛyɛ komm.* Na wo nti, ɔde anigye bɛbɔ ose. 18 Wɔn a wonni w’afahyɛ ase nti wɔredi awerɛhow no, mɛboaboa wɔn ano;+Wɔnka wo ho, efisɛ n’animguase da wɔn so.+ 19 Hwɛ! Saa bere no, wɔn a wɔhyɛ wo so nyinaa, me ne wɔn bedi.+Megye nea ɔtɔ gu so no,+Na maka wɔn a wɔahwete no aboa ano.+ Na mɛma nkurɔfo ayi wɔn ayɛ na wɔagye dinWɔ asaase a wɔn anim guu ase wɔ so no nyinaa so. 20 Sɛ meboaboa mo ano saa bere no a,Saa bere no na mede mo bɛba. Na sɛ meboaboa mo nkurɔfo a wɔakyere wɔn kɔ no ano de wɔn brɛ mo a,Mɛma moagye din, na nkurɔfo ayi mo ayɛ+ wɔ asaase sofo nyinaa mu,” Yehowa na waka.+\n^ Anaa “nteɛso.”\n^ Anaa “N’adiyifo mmu hwee.”\n^ Anaa “woagye nteɛso.”\n^ Anaa “Mɛma wabu nea wayɛ nyinaa ho akontaa.”\n^ Anaa “nhwɛ me kwan.”\n^ Ebetumi nso akyerɛ, “Nkosi sɛ mɛsɔre sɛ ɔdansefo.”\n^ Anaa “kasa bi a wɔmfraa mu.”\n^ Anaa “mmati koro asom no.”\n^ Anaa “wɔrenhu nnaadaa tɛkrɛma wɔ wɔn anom.”\n^ Anaa “mma wo nsam nngow.”\n^ Anaa “ne koma bɛtɔ ne yam.”


Faptele Apostolilor 27 NTLR - Asomafoɔ 27 ASCB\n1Wɔsii gyinaeɛ wieeɛ sɛ yɛnkɔ Italia no, wɔde Paulo ne nneduafoɔ bi hyɛɛ Yulio a ɔyɛ Roma asraafoɔ panin no nsa. 2Yɛkɔtenaa ɛhyɛn bi a ɛrekɔ Asia fam no mu wɔ Adramitio. Na Makedoniani Aristarko a ɔfiri Tesalonika no ka yɛn ho.\n3Adeɛ kyeeɛ no, yɛkɔduruu Sidon. Yulio yɛɛ Paulo adɔeɛ maa ɔkɔsraa ne nnamfo maa wɔmaa no nneɛma a ɛho hia no no. 4Esiane sɛ yɛtuu wɔ hɔ no na mframa bɔ hyia yɛn no enti, yɛka kɔɔ Kipro nifa fam. 5Yɛnam ɛpo so kɔfaa Kilikia ne Pamfilia kɔduruu Mira a ɛwɔ Likia mantam mu no mu. 6Ɛhɔ na asraafoɔ panin no hunuu ɛhyɛn bi a ɛfiri Aleksandria rekɔ Italia. Enti, ɔde yɛn kɔtenaa mu. 7Ɛhyɛn no kɔɔ brɛoo maa yɛdii nna wɔ ɛpo no so. Yɛbrɛeɛ ansa na yɛreduru Knido. Esiane sɛ na mframa bɔ hyia yɛn no enti, yɛfaa Salmoni hyɛngyinabea ka kɔɔ Kreta nifa fam. 8Yɛka kɔɔ mpoano nkakrankakra kɔsii sɛ yɛde ɔbrɛ bɛduruu baabi a wɔfrɛ hɔ Hyɛn Agyinaeɛ a ɛbɛn kuro Lasea.\n9Esiane sɛ na afe no rekɔ nʼawieeɛ na saa ɛberɛ no nso ɛpo no so fa yɛ hu no enti, yɛtenaa hɔ kyɛreeɛ. Paulo tuu wɔn fo sɛ, 10“Anuanom, mehunu sɛ, sɛ yɛtoa yɛn akwantuo yi so a, yɛbɛhunu amane ama ebia ɛhyɛn no abɔ ama emu nneɛma asɛe ama nnipa ahwere wɔn nkwa.” 11Nanso, asraafoɔ panin no antie fo a Paulo tuu wɔn no, na mmom ɔtiee nsɛm a hyɛnkafoɔ no ne ɛhyɛn no wura kaeɛ no. 12Esiane sɛ na hyɛngyinabea hɔ nyɛ mma sɛ wɔbɛtena hɔ awɔberɛ mu no enti, nnipa no bebree pɛɛ sɛ, sɛ ɛbɛtumi a, anka ɛhyɛn no bɛtu afiri hɔ akɔ Foinike. Foinike yɛ hyɛngyinabea a ɛwɔ Kreta a ɛda atifi ne anafoɔ ntam wɔ Atɔeɛ fam. Ɛyɛ baabi a wɔbɛtumi atena hɔ awɔberɛ mu.\nƐpo So Mframa A Ɛyɛ Den No\n13Mframa a ano nyɛ den bɔ firii anafoɔ fam. Yei maa nnipa no susuu sɛ wɔbɛtumi atoa wɔn akwantuo no so sɛdeɛ wɔahyehyɛ no. Enti, wɔtuu sɛkyɛ no de ɛhyɛn no faa Kreta mpoano. 14Ankyɛre koraa na mframa kɛseɛ bi a wɔfrɛ no “Atifi Apueeɛ Mframa” bɔ firii supɔ no so. 15Mframa no bɔ bunkam faa yɛn ɛhyɛn no so twee no kɔɔ ɛpo no mu. Yɛbɔɔ mmɔden sɛ yɛbɛdane ɛhyɛn no ani na anyɛ yie no, yɛgyae maa mframa no twee no kɔeɛ. 16Yɛduruu supɔ ketewa bi a wɔfrɛ no Klauda ho a na ɛhɔ mframa ano nyɛ den mpo no, yɛbrɛeɛ ansa na yɛretumi atwe ɛhyɛn no kodoɔ a ɛsɛn akyire no aba mu. 17Ɛhyɛn no mu adwumayɛfoɔ maa so baa ɛhyɛn no mu, kyekyeree no dendeenden. Esiane sɛ na wɔsuro sɛ wɔbɛkɔ akɔtim anwea mu enti, wɔyiyii ɛhyɛn dua no so ntoma maa mframa no bɔɔ ɛhyɛn no kɔɔ baabiara a ɛpɛ. 18Mframaden no kɔɔ so bɔeɛ; ɛno enti adeɛ kyeeɛ no, wɔyiyii ɛhyɛn no mu nneɛma no bi to guu ɛpo no mu. 19Ne nnansa so no, wɔsesaa ɛhyɛn no ho nneɛma no bi to guiɛ. 20Nna bebree twaa mu a na yɛnhunu awia anaa nsoromma a na mframaden no gu so retu. Yei maa yɛn anidasoɔ nyinaa saeɛ.\n21Nna bebree twaa mu a na obiara anidie no, Paulo ka kyerɛɛ wɔn sɛ, “Anuanom, sɛ motiee me na yɛantu amfiri Kreta a, anka ɛnyɛ ɛne yɛn amanehunu yi. 22Nanso, momma mo bo ntɔ mo yam, ɛfiri sɛ, mo mu biara renwu na mmom, ɛhyɛn no na ɛbɛbɔ. 23Nnora anadwo, Onyankopɔn a mesom no no ɔbɔfoɔ baa me nkyɛn 24bɛka kyerɛɛ me sɛ, ‘Paulo, nsuro! Deɛ ɛbɛyɛ biara wobɛduru Kaesare anim ama wadi wʼasɛm. Wɔn a wɔka wo ho yi nso, Onyankopɔn adom enti, biribiara renyɛ wɔn.’ 25Anuanom, momma mo bo ntɔ mo yam, ɛfiri sɛ, megye Onyankopɔn di na asɛm a waka akyerɛ me no bɛba mu pɛpɛɛpɛ. 26Nanso, deɛ ɛbɛyɛ biara, ɛhyɛn no bɛbɔ wɔ supɔ bi mpoano.”\nƐhyɛn No Bɔ\n27Ne nnawɔtwe mmienu anadwo no a na mframaden no enti ɛhyɛn no redi akɔneaba wɔ Adria ɛpo so no, ɔdasuo mu na ɛhyɛn no mu adwumayɛfoɔ hunuu sɛ yɛrebɛn asase. 28Wɔtoo susuhoma hunuu sɛ nsuo no mu tenten yɛ anammɔn ɔha ne aduonu. Ɛyɛɛ kakra a wɔsusuu bio no, wɔhunuu sɛ ɛyɛ anammɔn aduɔkron. 29Esiane sɛ na wɔsuro sɛ anyɛ a ɛhyɛn no bɛpem abotan bi enti, wɔtoo sɛkyɛ ɛnan wɔ ɛhyɛn no akyi twɛn kɔsii adekyeeɛ. 30Ɛhyɛn no mu adwumayɛfoɔ pɛɛ sɛ wɔdwane. Enti, wɔgyaee ɛhyɛn no kodoɔ no sii ɛpo no ani boapa yɛɛ sɛdeɛ wɔrekɔto asɛkyɛ wɔ ɛhyɛn no anim. 31Paulo ka kyerɛɛ asraafoɔ panin no ne asraafoɔ a wɔka ne ho no sɛ, “Sɛ ɛhyɛn yi mu adwumayɛfoɔ no dwane a, mobɛwuwu.” 32Yei enti, asraafoɔ no twaa ahoma a ɛkyekyere ɛhyɛn no kodoɔ no mu no maa ɛkɔeɛ.\n33Adeɛ reyɛ akye no, Paulo srɛɛ wɔn nyinaa sɛ wɔnnidi. Deɛ ɔkae ne sɛ, “Nnawɔtwe mmienu ni, mo mu biara mfaa aduane nkaa nʼano. 34Mesrɛ mo, obiara nnidi sɛdeɛ ɛbɛyɛ a, mobɛnya ahoɔden. Biribiara renyɛ obiara.” 35Paulo kasa wieeɛ no, ɔfaa burodo bɔɔ mpaeɛ, daa Onyankopɔn ase wɔ wɔn nyinaa anim na ɔbuu bi diiɛ. 36Amonom hɔ ara, wɔn nyinaa bo tɔɔ wɔn yam ma wɔhyɛɛ aseɛ didiiɛ. 37Nnipa a na yɛwɔ ɛhyɛn no mu no dodoɔ yɛ ahanu ne aduɔson nsia. 38Obiara didi meeɛ no, ɛhyɛn no mu adwumayɛfoɔ no too aburoo a ɛwɔ ɛhyɛn no mu no guu ɛpo no mu ma ɛhyɛn no mu yɛɛ hare.\n39Adeɛ kyeeɛ no, hyɛn no mu adwumayɛfoɔ no anhunu sɛ wɔaduru mpoano. Wɔhunuu baabi a ɛpo no adidi akɔ asase no mu a nsuo taa hɔ. Enti, wɔyɛɛ wɔn adwene sɛ wɔbɛka hyɛn no akɔ hɔ ama akɔtim. 40Ɛno enti, wɔtwitwaa hyɛn no asɛkyɛ nhoma no mu maa asɛkyɛ no guu ɛpo mu. Afei, wɔsanesanee ahoma a ɛkura akyerɛkyerɛkwan no mu na afei wɔsii ntoma a ɛwɔ ɛhyɛn no anim no sɛdeɛ ɛbɛyɛ a, mframa bɛtumi abɔ hyɛn no akɔ mpoano. 41Nanso, ɛhyɛn no kɔpem anweatam bi ma ɛtimiiɛ. Ɛhyɛn no anim timii dendeenden ɛnna nʼakyi no nso, asorɔkye a na ɛrebɔ no no ma ɛbubuiɛ.\n42Asraafoɔ no yɛɛ wɔn adwene sɛ wɔbɛkunkum nneduafoɔ no27.42 Sɛ ɔdeduani bi dwane a wɔde ne sohwɛfoɔ no nkwa si nʼanan mu. Enti na asraafoɔ no nnyaagyaa wɔn ho na amma ɔdeduani bi annwane. nyinaa sɛdeɛ ɛbɛyɛ a, obiara rennya ɛkwan nnwane. 43Nanso, ɛsiane sɛ na asraafoɔ panin no pɛ sɛ ɔgye Paulo nkwa no enti, wamma wɔn ho ɛkwan. Mmom, ɔhyɛɛ sɛ wɔn a wɔbɛtumi adware no ahyɛaseɛ nnware nkɔ mpoano. 44Wɔn a aka no nso ntetare mmerɛte ne nnua asinasini a abubu firi hyɛn no mu no so nkɔ mpoano. Saa ɛkwan yi so na yɛnam bɛduruu mpoano nohoa dwoodwoo.\nASCB : Asomafoɔ 27


Mmofra Ntetee—Boa Wo Ba Ma Ɔntie W’asɛm | Mmoa a Wɔde Ma Abusua No\nKENKAN WƆ Afrikaans Albanian Amharic Arabic Armenian Bislama Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch Efik English Estonian Ewe Finnish French Georgian German Greek Hebrew Hiligaynon Hungarian Igbo Iloko Indonesian Italian Japanese Kikuyu Kinyarwanda Kirghiz Kirundi Korean Lingala Lithuanian Luvale Macedonian Malagasy Myanmar Norwegian Oromo Polish Portuguese Romanian Russian Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tok Pisin Tsonga Tswana Turkish Twi Ukrainian Urdu Vietnamese Xhosa Yoruba Zulu\nWo ba adi mfe nnan pɛ nanso daa ɔne wo twe, na ɛbɛwie ase no na wadi wo so nkonim.\nWoka sɛ ɔnyɛ biribi mma wo a, na wayi n’ani; ɔmpɛ sɛ ɔbɛyɛ.\nNea wompɛ sɛ ɔyɛ no, ɛno mmom na ɔyɛ; wokɔka a, na ɔresu teateam.\nEbia wobɛbisa wo ho sɛ, ‘Ɛyɛ mmofraberem yareɛ anaa? Sɛ saa a, ɔnyin a ɔbɛgyae?’\nKae sɛ wobɛtumi aboa wo ba no ma watie w’asɛm. Nanso ansa na yɛbɛsusu ho no, ma yɛnhwɛ ade baako nti a mmofra yɛ saa.\nNEA ENTI A WƆYƐ SAA\nBere a wo ba no yɛ akokoaa ketekete no, na w’adwuma ne sɛ wobɛhwɛ no ama no nea ɔhia biara. Enti ɔgye hwẽ na woadu hɔ. Ɔresu deɛ a, na asɛm no asɛe koraa; wo ho pere wo sɛ wobɛhwɛ ama ne ho atɔ no. Na saa ara nso na ɛsɛ sɛ woyɛ, efisɛ akokoaa biara dan n’awofo.\nHwɛ sɛ woayɛ wei nyinaa ama no abosome pii. Wohwɛ a abofra no bɛte nka sɛn? Ɛbɛyɛ no sɛ ɔno ne “efiewura,” enti ɛsɛ sɛ n’awofo som no na wɔyɛ nea ɔpɛ biara ma no. Seesei abofra no adi bɛyɛ mfe mmienu, na afei na wahu sɛ sɛɛ “wiase nyɛ asikyire ne ɛwoɔ nkoaa.” Seesei deɛ, nea n’awofo bɛka na ɛsɛ sɛ ɔyɛ na ɛnyɛ nea ɔno pɛ. Abofra no nte ase sɛ nneɛma asesa saa! Mmofra bi wɔ hɔ a ɛba saa a, biribiara na wɔresu teateam. Ebinom nso hyɛ da yɛ wɔn awofo so asoɔden hwɛ nea wɔbɛyɛ.\nƐdu saa bere no a, ɛsɛ sɛ awofo nso sesa ɔkwan a wɔfa so yɛ wɔn ade. Ɛsɛ sɛ wɔma abofra no hu sɛ wɔn na wɔdi tumi wɔ fie hɔ, na nea wɔbɛka na ɛsɛ sɛ ɔyɛ. Na sɛ abofra no antie wɔn na ɔyɛ n’ade sɛnea yɛadi kan aka no nso ɛ?\nFa wo nan si fam. Sɛ moamfa mo nan ansi fam amma abofra no anhu sɛ mo ne mpanimfoɔ wɔ fie hɔ a, ɔremmrɛ ne ho ase mma mo. Ampa, ɛnsɛ sɛ moyɛ katee, nanso momma abofra no nhu sɛ ɔhyɛ mo ase. Nnansa yi, wɔn a wɔfrɛ wɔn ho animdefo ama ebinom bu “tumidi” sɛ “atirimɔdensɛm.” Obi mpo deɛ, ɔkaa sɛ “ɛnyɛ papa” sɛ awofo bɛdi wɔn mma so tumi. Nanso wɔn werɛ afi sɛ obi gyaa ne mma ma wɔyɛ nea wɔpɛ a, ɛmmoa mmofra no. Ɛma wɔn adwene tu fra, wɔsɛe, na wɔte nka sɛ wiase yɛ wɔn dea. Sɛ yɛyɛ mmofra saa a, wɔbɛnyini abɛyɛ adesoa.—Bible mu asɛm: Mmebusɛm 29:15.\nTeɛ wɔn so. Nsɛm asekyerɛ nwoma bi ka sɛ nteɛso yɛ “ntetee a wɔde ma obi ma ɔyɛ ɔsetie anaa ɔhyɛ ne ho so. Ɔkwan titiriw a yɛfa so yɛ saa ne sɛ yɛbɛma obi mmara ma wadi so na wahu asotwe a ɔbɛnya bere a wabu so.” Nea yɛreka yi nkyerɛ sɛ yɛde nteɛso yayaaya bɛma obi anaa yɛde bɛpira no. Nanso ɛsɛ sɛ awofo ma wɔn mma hu sɛ, sɛ wɔbu wɔn ahyɛde so a, asotwe wɔ hɔ.—Bible mu asɛm: Mmebusɛm 23:13.\nMa wo nsɛm mu nna hɔ. Sɛ awofo bi de akwankyerɛ rema wɔn mma a, sɛnea wɔka no no ma ɛyɛ sɛ adesrɛ bi a wɔde reto mmofra no anim. Ɛho nhwɛso ni: Ebia maame bi bɛka akyerɛ ne ba sɛ, “Kofi, wobɛtumi akɔsiesie wo dan mu hɔ?” Ɛbɛyɛ no sɛ ɔka saa a, na ɔredi abofra no ni. Nanso ɛbɛtumi ama abofra no anya adwene sɛ ne maame resrɛ no ade, enti ɔpɛ a ɔbɛyɛ, ɔpɛ a ɔrenyɛ. Enti sɛ wopɛ sɛ abofra no yɛ biribi a, mfa nwadawada, ka no tee.—Bible mu asɛm: 1 Korintofoɔ 14:9.\nDi w’asɛm so. Wo ne wo hokafo nyɛ baako. Moka dabi a, ɛsɛ sɛ moma mmofra no hu sɛ ɛyɛ dabi. Sɛ abofra bi yɛ asoɔden na moka sɛ mobɛtwe n’aso a, monni mo asɛm so. Ɛnyɛ afei na mo ne abofra no rebɛsi nkongua akyerɛkyerɛ nsɛm mu tenteenten. Sɛ ‘moma mo Aane yɛ aane, na mo Dabi yɛ dabi’ a, ɛbɛboa mo ne abofra no nyinaa.—Yakobo 5:12.\nDa ɔdɔ adi. Abusua nyɛ ka-bi-ma-menka-bi, na saa ara na ɛnyɛ kankabi. Mmom, ɛyɛ nhyehyɛe a Onyankopɔn ayɛ a ɛboa ma awofo tete wɔn mma ma wɔnyini bɛyɛ mpanin pa. Ntetee yi bi ne sɛ wode nteɛso a ɛfata bɛma wo mma. Wei bɛboa mmofra no ma wɔatie w’asɛm na wɔahu sɛ wodɔ wɔn.\n“Ɔba a wɔato no asaworam hyɛ ne maame aniwuo.”—Mmebusɛm 29:15.\n“Mfa ntenesoɔ nkame abɔfra.”—Mmebusɛm 23:13.\n‘Sɛ moanka asɛm a emu da hɔ pefee a, ɛbɛyɛ dɛn na obi bɛhunu deɛ moreka?’—1 Korintofoɔ 14:9.\nWopɛ sɛ wohu sɛnea Bible mu nsɛm tumi boa awofo a, kɔ yɛn Wɛbsaet wɔ jw.org/tw. Hwɛ BIBLE NKYERƐKYERƐ > AWAREFO NE AWOFO. Nsɛm a wobɛhu no bi ne:\n“Sɛnea Wubegyina Osũ ne Nteɛteɛm Ano”\n“Fa Abrabɔ Gyinapɛn a Eye Dua Wo Mma Mu”\n“Wo Ba Di Atorɔ?”\n“Sɛnea Wobɛtete Wo Babun”\nWobɛtumi nso akenkan asɛm a wɔato din “Nteɛso Afa He?” wɔ April 2015 Nyan! mu.\nAwofo, momfa Bible mu nsɛm a mfaso wɔ so yi nkyerɛkyerɛ mo mma.\nSɛnea Wobɛhyehyɛ Mmara Ama Wo Babun


Forgiven Twi\nAsamafoɔ nnwuma 13:38 sɛ; ‘Enti anuanom, monhunu sɛ ɛnam oyi so na wɔka bɔne fafirie kyerɛ mo.’\nƐdeɛn ne bɔnefafire na aden nti na mehia?\nAsɛmfua ‘fafire’ kyerɛ sɛ pepa, fakyɛ, anaa twam. Sɛ yɛyɛ obi bɔne a, yɛsrɛ bɔne fakyɛ na ama yɛne onii korɔ no ntam adwo. Ɛwom sɛ yɛsrɛ bɔnefafirie deɛ, nanso ɛsɛ sɛ yɛhunu sɛ bɔnefafire gyina ɔdɔ, mmɔborohunu ne adom so. Bɔnefakyɛ ne sɛ, obi afom wo na woamfa ne mfomsoɔ anhyɛ wo trim.\nTwerɛ Kronkron ka sɛ nnipa nyinaa hia bɔnefafire from Onyankopɔn nkyɛn. Yɛn nyinaa ayɛ bɔne. Ɔsɛnkafoɔ 7:20 ka sɛ, ‘Na onipa tenenee biara nni asase so a ɔyɛ papa na ɔnyɛ bɔne.’ 1 Yohane 1:8 sɛ, Sɛ yɛka sɛ yɛnni bɔne a, na yɛdaadaa yɛn ho, na nokorɛ no nni yɛn mu.’ Bɔne nyinaa yɛ animtia a yɛbu Nyankopɔn. (Nnwom 51:4) Ne saa nti na yɛhia Nyankopɔn ho bɔnefafirie. Sɛ Onyankopɔn amfa yɛn bɔne amfiri yɛn a, ɛnneɛ amanehunu kurom na yɛwie yɛn wia yi ase tene a yɛbɛkɔ. (Mateo 25:46; John 3:36).\nBɔnefafirie - Ɛbɛyɛ dɛn na me nsa aka?\nAnigyesɛm ne sɛ, Onyankopɔn yɛ ɔdɔ ne mmɔborohunufoɔ - ne yam hyehye no sɛ ɔde yɛn bɔne bɛfiri yɛn! 2 Petro 3:9 ma yɛte aseɛ sɛ, ‘ Awurade nkyɛre ne bɔhyɛ ho, sɛdeɛ ɛbinom bu no sɛ ɛkyɛreɛ, na mmom ɔma nebo dwo kyɛre ma mo, ɔpɛ sɛ wɔn nyinaa ba adwensakyera mu.’ Nyankopɔn pɛ sɛ ɔde yɛn bɔne kyɛ yɛn, ɛnti na bɔnefafirie wɔ hɔ.\nBɔne so akatua ne owuo. Romanfoɔ 6:23 fa a ɛdi kan no sɛ: ‘ bɔne akatua ne owuo…’ Owuo na adeɛ yɛnnya esiane yɛn bɔne nti. Nanso Onyankopɔn nam ɔno ara ne nhyehyɛeɛ pa so bɛyɛɛ onipa, (Yohane 1:1;14) wuo wɔ asennua so maa yɛn. 2 Korintofoɔ 5:21 kyerɛ yɛn sɛ, ‘ ɛfiri sɛ deɛ ɔnnim bɔne no, ɔde no yɛɛ bɔne maa yɛn, na yɛayɛ Nyankopɔn tenenee, ɔno mu.’ Yesu faa asotwe a anka ɛsɛ yɛn no wuo asennua so maa yɛn. Sɛ ɔyɛ Nyame nti ne wuo no de bɔnefafarie ho akwannya aba wiase. 1 Yohane 2:2 ka sɛ, ‘Na ɔno ne yɛn bɔne ho mpata, na ɛnyɛ yɛn deɛ ho nko, na mmom wiase nyinaa deɛ ho bi.’ Yesu wuo ne ne wusɔreɛ no na ama no adi bɔne ne owuo so nkonim. (1 Korintofoɔ 15:1-28). Aseda nko Nyankopɔn sɛ wasɔre afiri awufuɔ me adi owuo so nkunim. Wei nso ma Romanfoɔ 6:23 fa ɛso so mmienu no nso yɛ nokorɛ sɛ, ‘Na Nyankopɔn adom akyɛdeɛ ne daa nkwa, yɛn awurade Kristo Yesu mu.’\nSo wopɛ sɛ ɔde wo bɔne firi wo? So bɔne bi hyɛ wo so anaa? Menua, sɛ wobɛfa Yesu sɛ wo kra agyenkwa deɛ a, bɔnefafire wɔ hɔ ma wo. Efesofoɔ 1:7 sɛ, ‘Ɔno ara ne mu na yɛanyɛ ɔgyeɛ a ɛnam ne mogya soɔ, ɛne mfomsoɔ fafarie no, n’adom bebree…’ Yesu tua yɛn ka maa yɛn,sɛdeɛ yɛbɛnya bɔnefafirie. Deɛ ɛsɛ sɛ woyɛ ara ne sɛ wobɛgye Yesu adi sɛ wotua wo bɔne so ka ama wo, na wofa saa gyidie no so bisa Nyankopɔn ho bɔnefafarie. Nsɛm yi nyinaa yɛ mua wɔ Yohane Asɛmpa 3:16-17 ‘Na sɛdeɛ Onyankopɔn dɔɔ wiase nie, sɛ ɔde ne ba a ɔwoo no korɔ no maeɛ, na obiara a ɔgye no die no anyera, na wanya daa nkwa. Na Onyankopɔn ansoma ɔba no wiase sɛ ɔmmɛbu wiase atɛn, na mmom sɛ wɔmfa ne so nnye wiase.’\nBɔnefafirie – so saa na ɛteɛ?\nAane sei ara na ɛteɛ! Wontumi ntua wobɔne so ka. Nanso wonam gyidie ne Onyankopɔn adom ne ne mmɔborohunu so bɛtumi anya no kwa. Sɛ wopɛ sɛ wofa Yesu sɛ wo kra agyenkwa na wonya bɔnefafirie firi Nyankopɔn nkyɛn a bɔ saa mpaeɛ yi. Kae sɛ, worebɔ saa mpaeɛ yi anaa foforɔ bi ntumi nnye wo nkwa. Kristo mu gyedie nko ara na ɛtumi mma nnipa bɔnefafirie. Saa mpaeɛ yi yɛ ɔkwan a wonam Nyankopɔn mu gyedie a wowɔ de reda no ase sɛ bɔnefafarie ho akwannya wɔ hɔ.\n‘Awurade Nyankopɔn, menim sɛ mayɛ bɔne atia wo a anka asotwe na ɛsɛ me. Nanso megye di sɛ Yesu Kristo atua m’asotwe so ka na menam ne mu gyidie so bɛnya bɔne fafirie. Mede me ho to wo nkwagyeɛ no so. Meda wo ase wɔ w’adom ne bɔnefafirie sonowonko a me nsa aka yi nti, Amen!’


Munnyae Adwennwen | Mateo 6:25 | Bible Mu Nyansasɛm\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bassa (Cameroon) Batak (Toba) Bengali Bislama Boulou Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Cibemba Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hebrew Hiligaynon Hindi Hungarian Igbo Iloko Indonesian Italian Japanese Kabiye Kannada Karen (S'gaw) Kazakh Kikamba Kikaonde Kikongo Kimbundu Kinyarwanda Kirghiz Kiribati Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Latvian Lingala Lithuanian Luganda Luo Luvale Macedonian Macua Malagasy Malay Malayalam Maltese Mam Marathi Maya Mixe (North Central) Mizo Mongolian Moore Myanmar Nahuatl (Central) Nahuatl (Northern Puebla) Ngabere Ngangela Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Pidgin (Cameroon) Polish Portuguese Punjabi Quechua (Ayacucho) Quechua (Bolivia) Romanian Russian Samoan Sango Sena Sepedi Serbian Serbian (Roman) Sesotho (Lesotho) Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tojolabal Tok Pisin Totonac Tshiluba Tshwa Tsonga Tswana Turkish Tuvaluan Twi Tzotzil Ukrainian Umbundu Urdu Urhobo Vietnamese Wallisian Wolaita Xhosa Yoruba Zapotec (Isthmus) Zulu\nTETE NYANSASƐM A ENTWAM DA\nBIBLE AFOTUSƐM: “Munnyae sɛ mudwinnwen mo kra ho.”—Mateo 6:25.\nAsɛm yi kyerɛ dɛn? Yesu kaa saa asɛm yi wɔ ne Bepɔw so Asɛnka no mu. Hela asɛmfua a wɔkyerɛɛ ase ‘adwennwen’ no, Bible asekyerɛ nhoma bi kyerɛ mu sɛ, “Ɛyɛ biribi a obi yɛ bere a ahia no, asɛm ato no anaa ɔkɔm de no.” Yɛka sɛ obi redwennwen a, nea ɛtaa kyerɛ ne sɛ, ɔde daakye asɛm haw ne ho. Nea yebedi, nea yɛbɛhyɛ ne baabi a yɛbɛda de, yɛrentumi nka sɛ yebegyae ho dwen, na yɛrentumi nka sɛ nnipa a wɔbɛn yɛn no, yɛrennwen wɔn ho. (Filipifo 2:20) Ɛnde Yesu asɛm a ɔkae sɛ “munnnwinnwen” no kyerɛ dɛn? Yesu de, na afotu na ɔde rema. Ná ɔrema n’akyidifo ahu sɛ ɛnsɛ sɛ wɔde nea ebesi ɔkyena ho asɛm haw wɔn ho dodo. Nea ɛwom ne sɛ, sɛ obi de ɔkyena asɛm haw ne ho dodo a, etumi sɛe n’anigye.—Mateo 6:31, 34.\nYebetumi de asɛm yi abɔ bra nnɛ? Adɛn nti na ɛho hia sɛ yetie Yesu afotu no? Nhoma bi ka sɛ, sɛ obi dwennwen pii a, ɛma n’adwene yɛ adwuma boro so, na ɛba saa a, “etumi kɔtwe yare bi te sɛ yamkuru, komayare, ne ntehyewa brɛ no.”\nYesu ama yɛahu sɛ ɛho nhia koraa sɛ yebedwennwen de ahaw yɛn ho. Wo de tie asɛm a obisae yi: “Mo mu hena na sɛ odwinnwen a obetumi de basafa biako aka ne nkwa nna ho?” (Mateo 6:27) Sɛ yɛde yɛn adwene nyinaa si yɛn haw so a, ɛyɛ ɔkwa, efisɛ yɛrentumi mfa bere ketekete bi mpo nka yɛn nkwa nna ho, na kampɛsɛ yɛasesa nneɛma mu. Afei nso, sɛnea yesusuw sɛ nneɛma bɛyɛ daakye no, ɛntaa nsi. Nhomanimfo bi kyerɛɛ mu sɛ: “Wudwinnwen daakye ho a, ɛremfa wo nkosi baabiara, nea yedwinnwen ho no ntaa nsi mpo.”\nDɛn na ɛbɛboa wo ma woagyae adwennwen? Nya Onyankopɔn mu gyidi. Sɛ Onyankopɔn ma nnomaa aduan, ne nhwiren ntaade a, ɛnde nnipa a woyi wɔn yam som no no nso ɛ? Ɔremma wɔn nea wohia anaa? (Mateo 6:25, 26, 28-30) Mfa ɔkyena asɛm nhaw wo ho. Yesu kae sɛ: “Munnnwinnwen ɔkyena ho, na ɔkyena ankasa benya ne dadwen.” Wunnye nni sɛ adekyee biara wɔ “ne dadwen”?—Mateo 6:34.\nSɛ yetie Yesu afotu yi a, yɛrenkɔtwe yare biara mmɛto yɛn ho so. Eyi da nkyɛn a, yebenya biribi a ɛkyɛn so koraa; ɛno na Bible frɛ no “Onyankopɔn asomdwoe.”—Filipifo 4:6, 7.


Wobɛyɛ Dɛn Abu Wo Kunu Anaa Wo Yere?\nNyan! | No. 6 2016\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik English Estonian Ewe Fijian Finnish French Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kinyarwanda Kirghiz Kirundi Korean Lingala Lithuanian Luganda Luvale Macedonian Malagasy Maltese Myanmar Ndebele (Zimbabwe) Norwegian Oromo Pangasinan Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tatar Tetun Dili Thai Tigrinya Tok Pisin Tsonga Tswana Turkish Twi Ukrainian Umbundu Vietnamese Waray-Waray Xhosa Yoruba Zulu\nMMOA A WƆDE MA ABUSUA NO | AWARE\nƆbarima no ka sɛ: “Yɛwaree foforo no na yɛn adwene nhyia koraa. Sɛ yɛrefa adwene a ɛsono nea obiara ani kyerɛ. Ɛwom sɛ obiara asɛm tɔ asom nanso sɛnea me yere bɛka asɛm no, na ɛhaw adwene kakra.”\nƆbaa no ka sɛ: “Baabi a mifi deɛ, obiara kasa ano yɛ den. Sɛ obi rekasa na wohwɛ n’anim a, wobɛka sɛ ne bo afuw nanso na ne bo mfuwii. Afei sɛ obi rekasa a, yetumi twa n’ano. Sɛ obi yɛ saa a, yɛn deɛ yenhu no sɛ ommu ade. Nanso baabi a me kunu fi deɛ, ɛnte saa koraa.”\nAware deɛ, anigye bɛba mu a, gye sɛ obiara bu ne yɔnko. Saa nokwasɛm yi deɛ, obiara ntumi nnye ho akyinnye. Dɛn na wobɛyɛ ama wo kunu anaa wo yere ahu sɛ wubu no?\nSɛ ɔbarima hu sɛ ne yere bu no a, na wawie no koraa. Bible tu mmarima fo sɛ: “Sɛ́ ankorankoro no, mo mu biara nnɔ ne yere sɛ ne ho.” Mmaa no nso, etu wɔn fo sɛ: “Ɔyere de, onnya obu kɛse mma ne kunu.” (Efesofo 5:33) Nea yɛreka yi nkyerɛ sɛ ɛnsɛ sɛ okunu bu ne yere, nea yɛreka ara ne sɛ sɛ ɔyere nya obu mapa ma ne kunu a, ɛma barima no home ka ne ho paa. Barima warefo bi a ɔde Carlos * kaa sɛ, “Sɛ ɔbarima hu sɛ ne yere bu no sɛ otumi di nneɛma ho dwuma, na otumi hwɛ n’abusua a, ɛhyɛ ɔbarima no den paa.” Sɛ ɔbaa bu ne kunu a, ɛnyɛ ɔbarima no nko ara na onya so mfaso, ɛma ɔbaa no nso ani gye. Ɔbaa warefo bi nso a yɛfrɛ no Corrine kaa sɛ, “Sɛ meyɛ biribi ma me kunu hu sɛ mibu no a, ɛma ɔdɔ me paa; ɔnte me ho gyae.\nMmaa nso fata obu. Yɛka saa a yɛmmoa, efisɛ ɔbarima biara nni hɔ a obetumi adɔ ɔbaa a ɔmfa no nyɛ hwee. Daniel yɛ ɔbarima warefo. N’asɛm ne sɛ, “Sɛ mihu nea ɛwɔ me yere komam a, ɛnsɛ sɛ mibu m’ani gu so. Sɛ ɔkyerɛ n’adwene wɔ biribi ho na mante n’ase na mmom miyi m’ani a, ɛno rentumi nsesa n’adwene.”\nWo kunu anaa wo yere na obetumi akyerɛ sɛ wubu no. Sɛ wopɛ sɛ wuhu sɛ wubu wo kunu anaa wo yere a, ɛnyɛ wo na wobɛkyerɛ; ɔno mmom na ɔbɛkyerɛ. Wei ne ade a ɔbaa a yɛkaa ne ho asɛm mfiase no hui. N’asɛm no wɔ asɛmti ketewa a ɛne “Ɔhaw No” ase. Ɔkaa sɛ: “Meyɛ biribi na manhu sɛ asɛm wɔ ho, nanso ɛhaw me kunu a, mihu sɛ ɛsɛ sɛ meyɛ ho biribi.”\nFa krataa na kyerɛw wo kunu anaa wo yere suban mmiɛnsa a ɛyɛ wo fɛ paa. Ade a ɛwɔ wo kunu anaa wo yere ho a woahu no, ɛno na ebetumi aboa wo ama woabu no.\nYi nnawɔtwe baako si hɔ na fa (wo ara wo suban) toto nea edidi so yi ho hwɛ.\nW’anom nsɛm. Nnipa bi yɛɛ nhwehwɛmu bi, na wohui sɛ, Awarefo a wɔn ani gye paa no, wuhu sɛ wɔtaa kamfo wɔn ho. Sɛ ntɔkwaw ba wɔn ntam mpo a, wɔnkasa ntia wɔn ho. Nanso awarefo a wɔn ani nnye anaa mpo wɔn aware betumi agu no, wohwɛ mu paa a, wɔntaa nkamfo wɔn ho; kasatia nko ara. *—Bible mu asɛm: Mmebusɛm 12:18.\nBisa wo ho sɛ: ‘Me ne me kunu anaa me yere rekasa a, obu wom? Metaa kamfo me kunu anaa me yere sen sɛnea mekasa tia no? Sɛ mepɛ sɛ mekyerɛ m’adwene wɔ biribi ho, anaa biribi nkɔ yiye na mereka a, meka no sɛn?’ Mmuae a wobɛma wɔ nsɛm yi ho no, sɛ yebisa wo kunu anaa wo yere a, obegye atom anaa?—Bible mu asɛm: Kolosefo 3:13.\nSɔ wei hwɛ: Fa si w’ani so sɛ anyɛ yiye koraa no, da biara wobɛkamfo wo kunu anaa wo yere ansa na ade akye. Wubetumi ayɛ wei ahwɛ: San hwɛ wo hokafo suban a w’ani gye ho no, na bɔ mmɔden sɛ wubegyina so akamfo no daa.—Bible mu asɛm: 1 Korintofo 8:1.\nWo Nneyɛe. Ɔbaa warefo bi a yɛfrɛ no Alicia kaa sɛ: “Mewɔ fie a, minnya me ho twabere koraa. Enti sɛ me kunu amfa nneɛma antoto basabasa, afei odidi wie na ɔhohoro ne kyɛnsee mu a, ɛma mihu sɛ n’ani sɔ nea meyɛ nyinaa na obu me.”\nBisa wo ho sɛ: ‘Sɛnea meyɛ me kunu anaa me yere no, ɛkyerɛ sɛ mibu no anaa? Mema no hu sɛ mewɔ ne ho adagyew na mewɔ hɔ ma no?’ Mmuae a wobɛma wɔ nsɛm yi ho no, sɛ yebisa wo kunu anaa wo yere a, obegye atom anaa?\nSɔ wei hwɛ: Fa krataa kyerɛw nneɛma mmiɛnsa a wo hokafo yɛ a ɛbɛma woahu sɛ obu wo. Ma wo kunu anaa wo yere nso nkyerɛw ne deɛ. Afei obiara mfa ne deɛ mma ne yɔnko mma obiara nhu nea ne yɔnko pɛ. Sɛ wunya hu a, bɔ mmɔden sɛ wobɛyɛ nea ɔpɛ ama no. Nea ehia ara ne sɛ mo mu baako bedi kan atu ho anammɔn.\n^ nky. 8 Yɛasesa edin no bi.\n^ nky. 14 Efi Ten Lessons to Transform Your Marriage nhoma no mu.\n“Ɛwɔ nea otu nsɛm bumbum sɛ nkrante a ɛwowɔ, na anyansafo tɛkrɛma de, ɛsa yare.”—Mmebusɛm 12:18.\n“Sɛ obi wɔ asɛm tia ne yɔnko a, monkɔ so nnya mo ho abotare na momfa mfirifiri mo ho korakora.”—Kolosefo 3:13.\n“Ɔdɔ ma nkɔso.”—1 Korintofo 8:1.\nBrian ne Serina\n“Ɔbaa deɛ, ɛno ara ne sɛ wobɛma no ahu sɛ wubu no. Sɛ ɔyɛ fie nnwuma a, kyerɛ ho anisɔ. Ne suban nso, ma no nhu sɛ ɛyɛ wo fɛ, na ɔsom bo ma wo.”—Brian\nAustin ne Carly\n“Aware a obu nnim no, ɛnyɛ aware. Kyerɛ sɛ, anigye remma mu da. Nea ɛwom ara ne wati-me waka-me, mekɔe anaa mebae.”—Carly\nASƐM A ƐDA SO Bɔ Wo Ho Ban na Woanyareyare\nASƐM A ƐDA SO Nneɛma a Wubetumi Ayɛ Abɔ Wo Ho Ban Afi Yare Ho\nWƆBƆE ANAA? Adɔde Nan\nMMOA A WƆDE MA ABUSUA NO Wobɛyɛ Dɛn Abu Wo Kunu Anaa Wo Yere?\nABAKƆSƐM Desiderius Erasmus\nBIBLE NO ADWENE Wudi Bere So?\nAfe 2016 Nyan! mu Nsɛm a Yɛahyehyɛ\nText Baabi a wubetumi atwe nneɛma akenkan NYAN! No. 6 2016 | Bɔ Wo Ho Ban na Woanyareyare\nNo. 6 2016 | Bɔ Wo Ho Ban na Woanyareyare\nNYAN! No. 6 2016 | Bɔ Wo Ho Ban na Woanyareyare


Yohane Kyerɛwtohɔ 13:1-38\nYesu hohoroo n’asuafo nan ho (1-20)\nYesu kae sɛ Yuda na obeyi no ama (21-30)\nAhyɛde foforo (31-35)\n“Sɛ mododɔ mo ho a . . .” (35)\nYesu kae sɛ Petro bɛka sɛ onnim no (36-38)\n13 Ansa na Twam Afahyɛ no rebedu no, na Yesu nim sɛ ne bere aso+ sɛ ofi wiase na ɔkɔ Agya no nkyɛn.+ Esiane sɛ na Yesu dɔ ɔno ara ne de a wɔwɔ wiase no nti, ɔdɔɔ wɔn kosii awiei.+ 2 Ná wɔredi anwummere aduan no, na na Ɔbonsam de ahyɛ Simon ba Yuda Iskariot+ komam dedaw sɛ onyi Yesu mma.+ 3 Ná Yesu nim sɛ Agya no de nneɛma nyinaa ahyɛ ne nsa. Ná onim nso sɛ ofi Onyankopɔn hɔ, na ɔrekɔ Onyankopɔn nkyɛn.+ Enti 4 ɔsɔre fii anwummere aduan no ho, na oyii n’ataade nguguso guu hɔ, ɛnna ɔfaa mpopaho de sii n’asen.+ 5 Ɛno akyi no, ɔde nsu guu kankyee bi mu, na ofii ase hohoroo asuafo no nan ho, na ɔde mpopaho a ɛbɔ ne mu no popaa wɔn nan ho. 6 Bere a oduu Simon Petro so no, Petro bisaa no sɛ: “Awurade, wo na worehohoro me nan ho?” 7 Yesu buaa no sɛ: “Nea mereyɛ yi, seesei de worente ase, na eyinom akyi na wobɛte ase.” 8 Petro ka kyerɛɛ no sɛ: “Worenhohoro me nan ho da.” Ɛnna Yesu ka kyerɛɛ no sɛ: “Sɛ manhohoro wo nan ho+ a, wunni m’afa.” 9 Simon Petro ka kyerɛɛ no sɛ: “Awurade, nhohoro me nan ho nko ara, mmom hohoro me nsa ho ne me tirim nso ka ho.” 10 Yesu ka kyerɛɛ no sɛ: “Obiara a waguare no, enhia sɛ wɔhohoro ne ho baabiara ka ne nan ho, efisɛ ne ho nyinaa afi. Mo ho afi, nanso ɛnyɛ mo nyinaa.” 11 Ná onim onipa a obeyi no ama.+ Ɛno nti na ɔkae sɛ: “Ɛnyɛ mo nyinaa na mo ho afi” no. 12 Bere a ɔhohoroo wɔn nan ho wiei no, ɔhyɛɛ n’ataade nguguso no, na ɔkɔtenaa ɔpon no ho bio. Ɛnna obisaa wɔn sɛ: “Nea mayɛ ama mo yi, mote ase? 13 Mofrɛ me ‘Ɔkyerɛkyerɛfo’ ne ‘Awurade,’ na ɛyɛ ne kwan so, efisɛ meyɛ Ɔkyerɛkyerɛfo ne Awurade.+ 14 Enti sɛ me a meyɛ Awurade ne Ɔkyerɛkyerɛfo no, mahohoro mo nan ho+ a, mo nso, ɛsɛ sɛ* obiara hohoro ne yɔnko nan ho.+ 15 Na magyaw mo nhwɛso* sɛ, sɛnea mayɛ ama mo no, mo nso monyɛ saa ara.+ 16 Nokware, nokware, mereka akyerɛ mo sɛ, akoa nsen ne wura. Saa ara nso na nea wɔasoma no no nsen nea ɔsomaa no no. 17 Sɛ munim eyinom na moyɛ a, mo ani begye.+ 18 Ɛnyɛ mo nyinaa na mereka mo ho asɛm; minim wɔn a mayi wɔn. Na mmom sɛnea ɛbɛyɛ a kyerɛwsɛm yi bɛba mu ntia.+ Ɛka sɛ: ‘Nea na odi m’aduan* no, wasɔre atia me.’*+ 19 Efi saa bere yi, mereka akyerɛ mo ansa na aba, na sɛ ɛba a, moagye adi sɛ mene no.+ 20 Nokware, nokware, mereka akyerɛ mo sɛ, obiara a ogye nea mesoma no no, ogye me nso.+ Na obiara a ogye me no gye Nea ɔsomaa me no nso.”+ 21 Bere a Yesu kaa eyi wiei no, ne ho yeraw no, na ɔkae sɛ: “Nokware, nokware, mereka akyerɛ mo sɛ, mo mu baako beyi me ama.”+ 22 Asuafo no mu biara fii ase hwɛɛ ne yɔnko anim, na na wonhu onipa a ɔreka ne ho asɛm.+ 23 Ná asuafo no baako, nea na Yesu dɔ no no,+ te Yesu nkyɛn pɛɛ.* 24 Enti Simon Petro buu n’ani kyerɛɛ no, na ɔka kyerɛɛ no sɛ: “Kyerɛ yɛn nea ɔreka ne ho asɛm no.” 25 Ɛnna osuani a Yesu dɔ no no pa twerii Yesu kokom, na obisaa no sɛ: “Awurade, ɛyɛ hena?”+ 26 Ɛnna Yesu buae sɛ: “Ɔno na mede paanoo sin bɛbɔ ayowa mu ama no no.”+ Afei ɔde paanoo sin no bɔɔ mu, na ɔde maa Yuda, Simon Iskariot ba no. 27 Bere a Yuda gyee paanoo sin no, Satan bɛhyɛɛ ne mu.+ Ɛnna Yesu ka kyerɛɛ no sɛ: “Nea woreyɛ no, yɛ no ntɛm.” 28 Wɔn a wɔtete ɔpon no ho de, na obiara nnim nea enti a ɔkaa saa kyerɛɛ no. 29 Yuda na na okura sika adaka no,+ enti ebinom adwene yɛɛ wɔn sɛ Yesu reka akyerɛ no sɛ, “Kɔtotɔ nneɛma a yɛde bedi afahyɛ no,” anaasɛ ɔmfa biribi mma ahiafo. 30 Bere a ogyee paanoo sin no, ntɛm ara na ofii hɔ. Ná ɛyɛ anadwo.+ 31 Bere a opuei no, Yesu kae sɛ: “Afei wɔahyɛ onipa Ba no anuonyam,+ na ne nti, wɔahyɛ Onyankopɔn anuonyam. 32 Na Onyankopɔn ankasa bɛhyɛ no anuonyam,+ na ɔbɛhyɛ no anuonyam ntɛm. 33 Mma nkumaa, me ne mo bɛtena kakra. Mobɛhwehwɛ me; na sɛnea meka kyerɛɛ Yudafo no sɛ, ‘Baabi a merekɔ no morentumi mma hɔ’+ no, saa ara na seesei mereka akyerɛ mo nso. 34 Mede ahyɛde foforo rema mo, sɛ monnodɔ mo ho; sɛnea medɔ mo no,+ mo nso monnodɔ mo ho saa ara.+ 35 Sɛ mododɔ mo ho a, ɛno na ɛbɛma nnipa nyinaa ahu sɛ moyɛ m’asuafo.”+ 36 Simon Petro bisaa no sɛ: “Awurade, ɛhe na worekɔ?” Ɛnna Yesu buae sɛ: “Baabi a merekɔ no, worentumi nni m’akyi seesei, nanso akyiri yi, wubedi akyi aba.”+ 37 Petro bisaa no sɛ: “Awurade, adɛn nti na merentumi nni w’akyi seesei? Mede me nkwa* bɛto hɔ ama wo.”+ 38 Yesu buae sɛ: “Wode wo nkwa* bɛto hɔ ama me? Nokwarem mereka akyerɛ wo sɛ, ansa na akokɔ bɛbɔn no, na woaka no mprɛnsa sɛ wunnim me.”*+\n^ Anaa “ɛyɛ mo asɛde sɛ.”\n^ Nt., “magyaw mo nhwɛsode; matwa sa ama mo.”\n^ Anaa “wama ne nantin so atia me.”\n^ Nt., “tweri Yesu kokom.”


Yesu Ahosakra No | Yesu Asetena\nASOMAFO NO TEE ONYANKOPƆN NNE\nƐfiri Kaesarea Filipi rekɔ Bepɔ Hermon so bɛyɛ kilomita 25, na Kaesarea hɔ na na Yesu rekyerɛkyerɛ nkurɔfo. Ɔrekyerɛkyerɛ wɔn no, ɔde asɛm kɛse bi too dwa. Ɔka kyerɛɛ n’asomafo no sɛ: “Nokorɛm mese mo sɛ, wɔn a wɔgyina ha yi mu bi wɔ hɔ a wɔrenka owuo nhwɛ da kɔsi sɛ wɔbɛhunu sɛ onipa Ba no reba n’ahennie mu.”—Mateo 16:28.\nƐbɛyɛ sɛ asuafo no ante Yesu asɛm no ase. Bɛyɛ nnawɔtwe akyi no, ɔfaa asomafo no mmiɛnsa kaa ne ho kɔɔ bepɔ tenten bi so. Asomafo no ne Petro, Yakobo ne Yohane. Ɛbɛyɛ sɛ na ɛyɛ anadwo, efisɛ na wɔn mmiɛnsa nyinaa ani kum. Yesu gu so rebɔ mpae no, ɔsakraa wɔ wɔn anim. Asomafo no huu sɛ n’anim hyerɛn te sɛ awia, na n’atade nso hyerɛn sɛ kanea.\nƐhɔ ara na nnipa mmienu bɛpuee hɔ, na na wɔn su te sɛ “Mose ne Elia.” Wɔfirii ase ne Yesu kaa ne “kɔ a na ɛtwa sɛ ɛba mu wɔ Yerusalem no ho asɛm.” (Luka 9:30, 31) Yesu kɔ a na wɔreka ho asɛm no fa ne wuo a ɔbɛwu na wanyane akɔ soro no ho. (Mateo 16:21) Saa nkɔmmɔ no ma ɛdaa adi sɛ, sɛnea na Petro adwene yɛ no no, na ɛnte saa koraa. Ná biribiara nni hɔ a ɛbɛma Yesu akwati animguase wuo no.\nAfei deɛ na nna no atete asomafo mmiɛnsa no ani so, na nea wɔtee ne nea wɔhui no maa wɔn ho dwirii wɔn. Ná ɛyɛ anisoadehu, nanso ɛyɛɛ wɔn sɛ asɛm paa. Petro mpo deɛ na ɔpɛ sɛ ɔnya nea ɛrekɔ so no mu kyɛfa. Enti ɔkaa sɛ: “Rabi, ɛyɛ sɛ yɛwɔ ha, enti ma yɛnsi ntomadan mmiɛnsa, wo deɛ baako, Mose deɛ baako, Elia nso deɛ baako.” (Marko 9:5) Ɛbɛyɛ sɛ na Petro pɛ sɛ anisoadehu no toa so nti na ɔyɛɛ sɛ ɔresi ntamadan no.\nBere a Petro gu so rekasa no, mununkum hyɛnhyɛn bi bɛkataa wɔn so, na ɛnne bi kasaa mununkum no mu sɛ: “Oyi ne me Ba, deɛ medɔ no a megye no tom; montie no.” Bere a asomafo no tee Onyankopɔn nne no, ehu kaa wɔn ma wɔde wɔn anim butubutuu fam. Ɛnna Yesu ka kyerɛɛ wɔn sɛ: “Monsɔre, monnsuro.” (Mateo 17:5-7) Asomafo mmiɛnsa no sɔree no, wɔanhu obiara sɛ Yesu nko ara. Ná anisoadehu no aba awiei. Anim tetee a wɔresian afiri bepɔ no so no, Yesu ka kyerɛɛ wɔn sɛ: “Monnka anisoadehunu no ho asɛm nnkyerɛ obiara kɔsi sɛ wɔbɛnyane onipa Ba no afiri awufoɔ mu.”—Mateo 17:9.\nElia a asomafo no huu no wɔ anisoadehu no mu nti, wɔbisaa Yesu sɛ: “Adɛn nti na atwerɛfoɔ no ka sɛ ɛtwa sɛ Elia ba ansa?” Yesu buaa wɔn sɛ: “Elia aba dada a wɔanhu no.” (Mateo 17:10-12) Ná Yesu reka Yohane Suboni ho asɛm. Yohane bɛdii dwuma bi te sɛ Elia de no. Elia bɛsiesiee kwan mu maa Elisa, ɛnna Yohane nso bɛsiesiee kwan mu maa Kristo.\nHwɛ sɛnea anisoadehu no bɛhyɛ Yesu ne asomafo no nyinaa nkuran! Ɛyɛ anuonyam a Kristo bɛnya wɔ n’Ahenni mu no ho mpopoe. Enti yɛbɛtumi aka sɛ sɛnea Yesu kae no, asuafo no huu sɛ “onipa Ba no reba n’ahennie mu.” (Mateo 16:28) Wɔde wɔn ‘ani kann huu n’animuonyam.’ Ná Farisifo no repɛ sɛnkyerɛnne bi a ɛkyerɛ sɛ Yesu yɛ Onyankopɔn Hene a wayi no, nanso wamma wɔn sɛnkyerɛnne biara. Yesu asuafo a wɔbɛn no no deɛ, ɔma wɔhuu n’ahosakra no, na ɛsii so dua sɛ nkɔmhyɛ a ɛfa Ahenni no ho no bɛba mu. Ɛno nti na akyiri yi Petro kyerɛw sɛ: “Wɔahyɛ nkɔmhyɛsɛm no mu den ama yɛn.”—2 Petro 1:16-19.\nƆkwan bɛn so na ebinom huu sɛ Yesu reba n’Ahenni mu ansa na wɔrewu?\nDɛn na Mose ne Elia kaa ho asɛm kyerɛɛ Yesu wɔ anisoadehu no mu?\nAdɛn nti na ahosakra no hyɛɛ Kristo akyidifo no nkuran?\nPetro—Odii Nokware Wɔ Sɔhwɛ Ahorow Mu\nƆkwan bɛn so na Petro gyidi ne ne nokwaredi boaa no ma ogyee nteɛso a Yesu de maa no no toom?


Dɛn Ne Asɛmpa No? | Asɛmpa\n1. Dɛn ne asɛm a efi Onyankopɔn hɔ no?\nOnyankopɔn pɛ sɛ nnipa ani gye wɔ asase so. Ɔdɔ a ɔwɔ ma nnipa nti na ɔbɔɔ asase ne biribiara a ɛwɔ so. Ɛrenkyɛ koraa, ɔbɛkeka ne ho ma nnipa a wɔwɔ asase so baabiara anya asetena pa daakye. Obeyi nneɛma a ɛde amanehunu ba afi hɔ ama nnipa.—Kenkan Yeremia 29:11.\nNniso biara nni hɔ a atumi ayi awudisɛm, yare, anaa owu afi hɔ da. Nanso, asɛmpa bi wɔ hɔ. Onyankopɔn beyi nnipa nniso nyinaa afi hɔ na ɔde n’ankasa nniso abesi ananmu nnansa yi ara. Wɔn a wɔbɛtena ase wɔ Onyankopɔn nniso no mu no benya asomdwoe ne apɔwmuden.—Kenkan Yesaia 25:8; 33:24; Daniel 2:44.\n2. Dɛn nti na ɛsɛ sɛ yɛyɛ ntɛm tie asɛmpa no?\nSɛ Onyankopɔn yi abɔnefo fi asase so nkutoo a ɛnna amanehunu befi hɔ. (Sefania 2:3) Bere bɛn na eyi bɛba? Onyankopɔn Asɛm no hyɛɛ nneɛma a ɛrehaw nnipa nnɛ no ho nkɔm. Nneɛma bɔne a ɛrekɔ so seesei no kyerɛ sɛ bere a Onyankopɔn bɛkeka ne ho no abɛn.—Kenkan 2 Timoteo 3:1-5.\n3. Dɛn na ɛsɛ sɛ yɛyɛ?\nƐsɛ sɛ yesua Onyankopɔn ho ade fi n’Asɛm Bible no mu. Ɛte sɛ krataa a agya bi a ɔwɔ ɔdɔ akyerɛw abrɛ yɛn. Ɛkyerɛ yɛn nneɛma a sɛ yɛyɛ a yebenya asetena pa seesei ne nea yɛyɛ a yebenya daa nkwa wɔ asase so daakye. Ɛwom, ebia nnipa binom ani rennye ho sɛ afoforo reboa wo ma woate Bible no ase. Nanso, ɛnsɛ sɛ yɛma obiara bu yɛn abam ma asetena pa a yebenya daakye no bɔ yɛn.—Kenkan Mmebusɛm 29:25; Adiyisɛm 14:6, 7.


21 June 2013 - Fante Online\n21st June 2013 - Fante Translation.\nFida Nyamesɛmka: Ebͻwbira 21, 2013.\n(Friday sermon – 21st June, 2013 – Fante Translation)\nHIA A OHIA DƐ EBƐKA NOKWAR.\nHadhrat Khalifatul Masih kenkann Kuran mu nsɛm a odzi do yi fii Surah Al Ahzab:\nO! hom nkorͻfo a hom agye edzi! Hom nsuro Allah na hom nka kasapa. Ɔbɛsesa hom ndzeyɛɛ ama hom na Ɔdze hom bͻn akyɛ hom. Na obiara a ͻyɛ setsie ma Allah na No Somafo no, ampaara dɛ obenya nkunyimdzi kɛse papaapa (33:71-72).\nNyankopͻn aka no wͻ kyɛfa yi mu dɛ, yɛmfa Taqwa (tseneneeyɛ) na yɛnka kasa a ͻtsen na enyi da hͻ. Anohoba Mɛsia (ANN)no kyerɛɛw dɛ: Qawl e Sadeed (kasapa) kyerɛ dɛ, bɛka nsɛm a ͻyɛ nokwar trodoo na ͻyɛ nsɛmpa na ͻnnyɛ nsɛm a ͻyɛ akͻhwisɛm, nsɛmhun nye abͻtsirmuka. ‘O! hom a hom agye edzi, hom nsuro Nyankopͻn na hom nka nsɛm a ogyina nokwardzi, pɛrpɛryɛ nye nyansapͻw do’. ‘Mma hom nkasa basabasa na mbom hom nkasa wͻ ber pa nye bea pa mu (Wͻkyerɛɛ ase fii Tafseer Holy Quran Vol. III pp. 731-732).\nDɛm nsɛm yi a Anohoba Mɛsia (ANN) no kyerɛwee no da no edzi pefee dɛ Taqwa (tseneneeyɛ) ba wͻ ber a nokwardzi da edzi wͻ tsebea nyinara mu, wͻ ahohiahia mu anaadɛ enyigye mu o! dɛ ͻyɛ mber a adwen bi bɛba wͻ ber a hom wͻ adwenkyerɛ tsebea mu o! wͻ ber a hom ridzi dase o! wͻ ber a hom nye hom mba nye hom yernom wͻ fie o! ber a hom nye anyɛnkofo nye ebusuafo wͻ hͻ o! wͻ eguadzi mu, ber a hom rotͻn anaa rotͻ biribi o! na ber a obi nye n’edwuma mu panyin wͻ hͻ o!. Ɔwͻ dɛ nokwardzi pefee da edzi wͻ daadaa dwumadzi nye ndzɛmba nsesaa mu, a ͻnnkɛma binom enya nkyerɛasee fofor bi afa ho. Nyimpa binom dwen dɛ, akͻhwi nketenketse a wodzi no dabiara no nnyɛ adze biara. Nyankopͻn ka dɛ, ohia papaapa. Ndzeyɛɛ a ͻtsetse dɛm no nyinara brɛ Taqwa (tseneneeyɛ) gyinabew ase, na ͻtwe onyia no kͻ akͻhwibra mu na ͻma ͻnye Nyankopͻn ntamu twe anaa ͻma Nyankopͻn poow nyimpa a ͻtse dɛm no. Nokwar gyedzifo nye hͻn a wogyina pintsinn wͻ qawl e sadeed (kasapa) mu.\nQawl e sadeed n’ahyɛnsew nye dɛ, dze biara a onyia no bɛka biara yɛ nsɛm a ohia na odzi mu. Ɔnnyɛ ehiadze dɛ adze biara a ͻyɛ nokwar no edze w’ano bɛka. Sɛͻnnyɛ ehiasɛm nye nsɛm a odzi mu mapa a, obotum dze mpaapaa mu nye basabasayɛ aba. Dɛ ebɛka binom hͻn nkitahodzi mu esumasɛm ato gua no dze ntoto ba. Mbom, ͻtͻfabi a, nsɛm bi a ͻnnyɛ nsɛmhia wͻ tsebea bi mu no dan bɛyɛ nsɛmhia wͻ tsebea fofor bi mu. Mfato ho nye dɛ, nsɛmansɛma a wͻdze ba Khalifa a ͻtse egua do n’enyim no hia ma nsiesie. Dɛm nsɛmansɛma yi nnhia dɛ ͻbͻtͻ gua, mbom sɛ opuei a nna ͻyɛ ehiasɛm a ohia papaapa. Ehiasɛm nye nsɛm a atwetwesi biara mmfam ho wͻ qawl e sadeed dzin mu na nsɛm a ntseasee nnyi mu mmbata ho wͻ ber a wͻrekyerɛ ase. Sɛ ͻba no dɛm a, nsɛm no nnda ho nnyɛ qawl e sadeed, mbom nsɛm a ͻtse dɛm no dzi qawl e sadeed ho fɛw.\nƆtͻfabi a, wͻdze afotu berɛɛw ma ndzɛmba sakyer anaaso edze w’adwen kͻ mu anaadɛ edze ntsea kumaabi dzi dwuma. Mbom, sɛ idzi akͻhwi kyerɛ onyia no a ͻrekyerɛ n’adwen wͻ asɛm no ho a, ͻma ͻdze ntsea dzen bua asɛm no. Ɔnam dɛm ntsi ͻwɛ dɛ wosuo nyansapͻw nye nokwar na pɛrpɛryɛ mu; na ͻyɛ nyansadze dɛ wͻbɛma asomdwee etsim wͻ asetsena ne mpɛnpɛndo biara. Dɛm nyansa yi hia dɛ wͻbɛka biribiara wͻ ne ber na beebi a ͻwͻ dɛ wͻka na ne tͻͻtseen do. Dɛ ebɛka nokwar wͻ ber a ammfa nyansa na tͻͻtseen do no nnyɛ qawl e sadeed. Mbom, ͻdan adze gyangyan na dɛ ͻdze Nyankopͻn N’enyigye bɛba no, obobue N’ebufuwhyew kwan. Dɛ ibenya Nyankopͻn No dͻ gyedɛ ntseasee a ͻkrͻn wͻ Taqwa na qawl e sadeed ho.\nAnohoba Mɛsia (ANN) no kaa dɛ ‘Nyimpa wͻ dɛ ͻtow kͻ Taqwa n’akwan a odzi mu no do, hͻ na yiedzi wͻ. Sɛ obi annhwɛ yie wͻ ndzɛmba nketsenketse ho a dabidabi dɛm ndzɛmba nketsenketse yi bɛma obi ayɛ bͻn no a wͻto no abaw a onnhyia. Mbͻtohͻ na pɛtuwhwɛ bɛhɛn mu na ͻdze obi akͻ ͻsɛe mu. Ɔwͻ dɛ etͻ kͻ Taqwa ne nyaa do papaapa na iyi ne nyɛe wͻ Taqwa n’akwan tͻͻtseen yɛ ehiadze papaapa’ (Wͻkyerɛɛ ase fii Malfuzat Vol.8 pp.106).\nAnohoba Mɛsia (ANN) no kaa bio dɛ, Nokwar eyiedzi na enyigye nnkɛba wͻ ber a nnyi Taqwa. Sɛ etsena Taqwa mu dzen a ͻyɛ dɛ eronom afadur. Allah Ɔsorsornyi No yɛ nhyehyɛɛ nyinara ma tseneneeyɛ….. ‘Nyia a osuro Allah no –Ɔbobuei kwan ama no na adze biara a ͻrohwehwɛ no Ɔdze bɛma no wͻ ber a n’enyi nnda (65:3-4). Dɛm ntsi Taqwa nye ndzeyɛɛ a ͻtaa eyiedzi ekyir, mbom onnyi dɛ yɛfa no dɛ biribi wͻ dɛ osi ana yeenya Taqwa. Suo Taqwa mu na benya dza erohwehwɛ no. Allah Ɔsorsornyi No yɛ Mbͻbͻrhufo mapa, Noho korɛngyee, suo Taqwa mu na Ɔdze w’apɛdze bɛma wo (Wͻkyerɛɛ ase fii Malfuzat Vol.5 pp.106-107)\nOnnyi dɛ wobu Ɔdomankoma Mbransɛm biara tootooba anaadɛ qawl e sadeed mbransɛm a ͻyɛ asetsena asomdwee na nsakyer hͻn fapem. Dɛm ntsi na Nkͻmhyɛnyi Krͻnkrͻn (NNN) dze kaa nyamesɛm wͻ aware ho no. Dza ohia wͻ Nikah (Aware) ho nye dɛ ͻyɛ mber a banyan na basia bͻmu tsena wͻ Islam aware nhyehyɛɛ mu na so ͻyɛ kwan a ͻma awow ntoatoado kͻ do. Mbom dɛ mbrɛ yɛaka no dada no, qawl e sadeed nntow nnkͻ ebusua abrabͻ nkotsee ho mbrɛ ͻtse nye dɛ ͻwͻ dɛ otwa fa asetsena nyinara ho. Dɛm ntsi ͻwͻ dɛ yedzi do dɛ mbrɛ Nyankopͻn rohwehwɛ. Nyankopͻn aka dɛ sɛ ehwɛ Taqwa n’akwan fɛɛfɛw no a ͻma iyi asakasakadze tokyen.\nYɛtaa tsie Nkͻmhyɛnyi Krͻnkrͻn (NNN) n’enumkasa bi a ͻka dɛ Nkͻmhyɛnyi Krͻnkrͻn (NNN) maa ͻbarimba bi hyɛɛ bͻ dɛ ofi dɛm da no ͻbɛtsena pi wͻ nokwardzi mu. Ɔkaa dɛ sɛ ͻbarimba no dzi no bͻhyɛ no do a, ne mberɛwyɛ nyinara na ne sintͻ wobenyi efi hͻ. Ɔbarimba mo dzii afotusɛm no do ma no bͻn akɛse na nkakraba nyinara bͻͻ adze. Sɛ dɛm tsebea nyinara twa mu a, Nyankopͻn ma nyinpa ne ndzeyɛɛ sesa. Hͻn a wosuo Taqwa mu na wͻtsena nokwardzi mu pi na Nyankopͻn dze hͻn bͻn a wͻayɛ no dadaw no kyɛ hͻn. dɛm ntsi nnyɛ dɛ wo ndzeyɛɛ nsakyer nko bi mbom bͻn a ayɛ no dadaw nyinara so wͻdze kyɛ wo. Sɛ idzi Nyankopͻn na No Somafo hͻn akwankyerɛ ekyir a eyɛ nokwar gyedzifo ber a isuo Taqwa mu, eyɛ ndzeyɛɛ tsenenee, iyi basbasayɛ akwa na idzi Anohoba Mɛsia (ANN) no n’akwankyerɛ a wͻakyerɛ dɛ ͻyɛ mbransɛm ahaesoun a ͻwͻ Kuran mu no. Iyi so ma wͻdze bͻn a obi bɛyɛ no ekyir kyɛ no. Ɔnam dɛ nsesa aba nyimpadua no mu ntsi, dɛm nyimpa no na bͻn ntamu atwe. Nokwar dɛ Istaghfar (eserɛ bͻn fakyɛ fi Nyankopͻn nkyɛn) ma hͻn ahoͻdzen tsia bͻnyɛ.\nNyankopͻn ka dɛ ͻyɛ “kunyimdzi kɛse” ma nyimpa dɛ obenya Nyankopͻn N’enyigye. Ampaara, setsie wansawansa a ibenya ama Nyankopͻn na No Somafo (NNN) yɛ ehiadze ma dɛm kunyimdzi kɛse no na dɛ edze iyi bɛyɛ edwuma no ohia dɛ ebͻhwehwɛ Nyankopͻn No mboa wͻ ahoͻdzen ho. Dɛm ahoͻdzen yi yebotum enya efi Istaghfar mu. Ɔtwe obi kͻ papayɛ mu na Nyankopͻn gye no abamba na Ɔdze no ka agyedzifo nokwarfo no ho, ͻkyerɛ dɛ hͻn a wͻyɛ anokwarfo no na wͻdze nokwar no tahye no na wͻpa twer Taqwa no. Taqwa dze obi kͻ ‘nkunyimdzi kɛse’ yi mu na hͻn a wonya dɛm ‘nkunyimdzi kɛse’ yi, hͻn nye ahotseweefo no. Ɔwͻ dɛ yɛbͻ mbͻdzen nya dɛm gyinabew yi.\nAnohoba Mɛsia (ANN) no kasaa faa nokwardzi ho dɛ: Nokwar a yehu no adwen mu yɛ adzepa, ͻma nyimpa ntseasee a ͻkye wͻ obi so no nokwardzi ho. Akokodur na ntsimii wͻ nokwardzi mu na mbom ͻkͻhwinyi yɛ okotobonyi. Obi a ne bra hyɛ adzehuhuw na ndzeyɛɛhun mu no, ber biara ͻbͻ hu na onntum nnsi mpire. Onntum mmfa akokodur na ntsimii nnda no nokwardzi edzi dɛ mbrɛ nokwarfo yɛ eso onntum nnkyerɛ n’ahotsewee. Ɔwo tow w’adwen to wiadze nsɛm ho kakra na hwɛ. Ana obi wͻ hͻ a Nyankopͻn adom no gyinabewpa wͻ ͻbra mu a wͻnntan no a? Obiara a ͻwͻ gyinabewpa wͻ atamfo a wotsiw no. Dza ͻfa no nyamesom ho no tse dɛmara. Abͻnsam yɛ nsakyermu ͻtamfo. Nyimpa wͻdɛ ͻma ne ndzeyɛɛ da edzi yie na ͻdze ne dwumadzi wͻ Nyankopͻn ho toto yie na ͻma Nyankopͻn dzi dɛw na onnsuro obiara eso ͻnnhwɛ dza obi reyɛ ho. Oyi ndzeyɛɛ a ͻbɛma ͻ’akͻ mpͻnse mu akwa. Mbom, iyinom nyinara nnkɛba mu gyedɛ ͻnam Ehuntahunii na Ɔdomankoma mboa do. Dɛ nyimpa bɛkenyan noho ayɛ biribi kɛkɛ nnkedzi mu ewie gyedɛ Nyankopͻn N’adom wͻ mu…… ‘wͻbͻͻ nyimpa wͻ mberɛwyɛ mu’(4:29). Nyimpa yɛ mberɛw na ndzehun ahyɛ no ma na ehyiakwa etwa noho ehyia n’afaafa nyinara. Dɛm ntsi ͻwͻ dɛ ͻyɛ asͻr kyerɛkyerɛ Allah Ɔsorsornyi No bɛma o’enya mboa efi Nyia enyi nnhu No na Ɔdze N’adom no adom no (Wͻkyerɛɛ ase fii Malfuzat Vol.10 pp.252).\nNyimpa nye ehyiakwa dzi mpu na mpu wͻ wiadze na nyamesom nsɛm ho. Ɔnam Nyankopͻn N’adom, Taqwa na nokwardzi do, dɛm ehyiakwa yi botum efi hͻ. Ɔtͻfabi a, nokwar ne nkaa dze obi kͻ ahokyer mu mbom onyia no yɛ nokwardzifo a onya ahosan. Ɔtͻfabi so a, nokwar ne nkaa wͻ obi noara no nkorͻfo mu dze no kͻ ahokyer mu osiandɛ nkorͻfo a wͻwͻ su asorͻtow wͻ mu. Iyi kyerɛ dɛ Taqwa tͻ sin wͻ hͻ. Mfatoho bi nye dɛ, hɛn mber yi mu yi, wͻtow aba wͻ wiadze ne fɛnandze nyinara na Hadhrat Khailfatul Masih nya sombo pii. Nkorͻfo ka dɛ wͻtoow aba maa nyimpa bi anaadɛ dzibewdzifo bi bisa dɛ ebɛnadze ntsi na wͻtoow aba maa dɛm osimasi yi? Jama’at abatow mu no obiara wͻ ho kwan dɛ obebisa siantsir a wodzii dɛm dwuma no. Sɛ dɛm mberɛwyɛ yi da edzi wͻ obi no mu a, ͻno wͻnnkɛba bio osiandɛ hͻn mberɛwyɛ na hͻn sintͻ no bɛsan ada edzi bio. Iyi befi Taqwa a wonnyi, ͻyɛ a nkorͻfo ka dɛ wohu dɛ dzibewdzifo bi wͻ tsirmupͻw bi wͻ noho. Iyi yɛ Taqwa a onnyi hͻ na nokwardzi a onnyi hͻ. Ɔwͻ dɛ yɛhyɛ no nsew aber biara dɛ, sɛ obi nam tum kwan do kyerɛ n’adwen a, nna nokwardzi na Taqwa wͻ kwan-da-mu mu. Ampaara, ͻwͻ dɛ wͻhwehwɛ Nyankopͻn N’adom na sɛ Nyankopͻn N’adom no wͻ hͻ a, obiara nnkotum ayɛ hwee. Hɛn a wͻwͻ tsirmupɛw yi, ͻyɛ a wonya Nyankopͻn ne ntsea. Ɔnntse dɛm, dɛ Jama’at ne nhyehyɛɛ nye dɛ obiara wͻ ho kwan dɛ ͻyɛ n’apɛdze, ͻyɛ a ͻbɛyɛdɛ w’akasa hͻn.\nAnohoba Mɛsia (ANN) no ka dɛ, ͻtͻ ka dɛ nyimpa pii noara gye to mu dɛ obiara nnyi hͻ a ͻfata dɛ wͻsom no na wͻgye Nkͻmhyɛnyi (NNN) so dzi, na wͻyɛ asͻr (Salat) na wͻkyen kͻm (fasting), naaso wonnya sunsum mu mpontu biara a ne siantsir ara nye dɛ, wͻka dɛm nsɛm yi wͻ hͻn ano kɛkɛ dɛ ͻyɛ kusum amandze bi. Wonnyi sunsum mu nokwardzi biara ka ho. Sɛ ͻntse dɛm a ebɛnadze ntsi na dɛm nkorͻfo yi nnyi nhyira na sunsum mu kandzea biara yi? Hom nkaa dɛ gyedɛ dɛm dwumadzi yi yɛdze nokwardzi wͻ akomapa nye sunsum mu, ͻno iyinom nnkenya nsunsuando pa biara. Papayɛ yɛ papayɛ wͻ ber a nna basabasayɛ biara nntaa ekyir. Nyimpa a odzi mu nye obi a basabasayɛ nnyi n’afa (Wͻkyerɛɛ ase fii Malfuzat, Vol. 6, pp. 237-238).\nBer a wͻma nyimpa yi nsɛm nketsenketse ano, na wͻatseetsee hͻn no, iyinom nyinara ka basabasayɛ ho. Ɔwͻ dɛ ber biara yɛbͻ hɛnho adze hwɛ dɛ yɛreyɛ papa. Sɛ Nyankopͻn pɛ a, na obi ne ndzeyɛɛ nya nsakyerpa. Ɔyɛ tsenenee ne nsɛnkyerɛdze dɛ hͻn a wͻyɛ Nyamesomfo hwɛ dɛ hͻn ndzeyɛɛ bͻsͻ Nyankopͻn N’enyi. Osiandɛ iyi hia Nyankopͻn N’adom sɛ edan woho kͻ Ne nkyɛn a na eserɛ bͻnfakyɛ a (Istigfar).\nAnohoba Mɛsia (ANN) no ka dɛ, ana nyimpa dwen dɛ sɛ ͻdze n’ano famfa ka Kalima a (dɛ obiara nnyi hͻ a ͻfata dɛ yɛsom no gyedɛ Allah) na ͻka astaghfirullah (meserɛ bͻnfakyɛ) a ͻsombo ma no, na hom nhu dɛ edze w’ano ka dɛm kɛkɛ a ͻnnsom bo. Ɔmmfa ho dɛ obi bɛka astaghfirullah mpɛn apem anaa ͻkɛka Tasbih (Allah yɛ Krͻnkrͻn) mpɛn ͻha a, ͻrennyɛ mfaso biara osiandɛ Nyankopͻn ayɛ nyimpa, nyimpa mbom wͻannyɛ no ekoo. Aboa ekoo na ͻkasa na ͻsan si do mpɛn pii a dza ͻreka no mpo ͻnntse ase. Nyimpa na ͻwͻ dɛ ͻdwen ansaana ͻakasa, na ͻdze akͻ nyɛe do. Na sɛ osi ne nsɛmdo dɛ mbrɛ ekoo yɛ no dza, ͻno ma onhu dɛ nhyira biara nnyi mu sɛ ͻdze n’ano famfa kɛkɛ dza. Gyedɛ ͻyɛ no wͻ akoma mu anaa ͻdze kͻ nyɛe do. Dza edze w’ano bɛka no kɛkɛ no nnya nhyira biara kansa Kuran na erekan anaa istighfar na ereyɛ mpo a. Nyankopͻn hwehwɛ ndzeyɛɛpa dɛm ntsi na Otsi mu ka dɛ hom nyɛ ndwumapa, hom nyɛ ndwumapa, ͻno hom nnkotum abɛn Nyankopͻn. nkwasiafo bi ka dɛ, wͻakenkan Kuran no nyinara da kor ewie. Hom mbisa hͻn dɛ ebɛn mfaso na woenya efi mu? Wͻdze hͻn ano famfa kenkan na wͻmmfa hͻn akoma nndzi do wͻ hͻn akwan mu wͻ ber a Nyankopͻn ahyɛ hɛn dɛ yɛdze hɛn honamdua akwaa nyinara bɛyɛ edwuma. Iyi ntsi Hadith bi ka dɛ, obinom wͻ hͻ a wͻkenkan Kuran naaso Kuran no domm hͻn. osiandɛ wͻdze hͻn ano famfa kɛkɛ no wͻdze kenkan a wͻmmfa nnkͻ nyɛe do (Wͻkyerɛɛ ase fii Malfuzat, Vol. 6, p. 398-399).\nAnohoba Mɛsia (ANN) no ayɛ no ahyɛsewdze dɛ hͻn a wͻka no kuw no ho no dzi Kuran no mu mbransɛm ahaesoun (700) no nyinara do. Ɔwͻ dɛ obiara dze n’enyi si iyinom do na ͻdze mbransɛm nyinara yɛ edwuma. Anohoba Mɛsia (ANN) no ka no bio dɛ obiara a ͻmmfa Nyankopͻn Ne mbransɛm nnyɛ edwuma no, obu No enyimtsia osiandɛ, dɛ edze ano bɛkenkan biribi kɛkɛ no nnyɛ adze a Nyankopͻn N’enyi gye ho gyedɛ ͻdze kͻ nyɛe do. Sɛ obi kenkan India man no mu mbransɛm no dabiara na sɛ wͻammfa annyɛ edwuma a, na mbom ͻyɛ dza otsia mbra bi tse dɛ kɛtɛasehyɛ nye dza ͻkeka ho a, na sɛ wͻkyer no a, ana obenya ano yi dɛ dabiara ͻkenkan mbransɛm no ntsi onndzi fͻ anaadɛ wͻbɛma no asotwe a no mu yɛ dzen osiandɛ ber biara ͻkenkan mbransɛm no ber nyinara naaso onndzi do wͻ ber a onyim mbra no. Sɛ ͻwͻ dɛ wͻdze no to efiadze afe kor a, wͻbɛma no mfe anan fiadze ndaa (Wͻkyerɛɛ ase fii Malfuzat, Vol. 6, p. 399).\nAnohoba Mɛsia (ANN) no san ka dɛ, anosɛm kɛkɛ nhyɛ ma so. Ɔdɛ, ͻwͻ dɛ nyimpa kͻ ahokyer mu wͻ Nyame ntsi ama woenya Nyankopͻn N’enyigye. Sɛ ͻyɛ dɛm dza, Nyankopͻn bɛma no nkwa tsentsen. Nyankopͻn nnto N’anohoba. Nyankopͻn abͻ anohoba dɛ dza ͻyɛ mfaso ma adasamba no, ͻka asaase yi do, na iyi yɛ nokwar pefee. Ɔyɛ nokwar so dɛ obiara nsɛe dza ͻyɛ mfaso ma no. Woana na oboku n’anyamboa bi tse dɛ ponkͻ, nantwi anaa oguan a noho wͻ mfaso ma no papaapa, mbom sɛ aboa a ͻtse dɛm no, sɛ mfaso biara nnyi noho a, ͻno wokum no.\nHuzoor kaa dɛ, ͻwͻ dɛ yɛdwen nsɛm yi ho. Dɛmara sɛ nyimpa bi noho nnyi mfaso wͻ Nyankopͻn enyim na no ho nnyi mfaso ma adasamba a, ͻno Nyankopͻn nhwɛ no, mbom ͻsɛe no dɛ adze gyangyan bi. Hom nhu dɛ kasa ara kwa nnyɛ mfaso biara, gyedɛ ndzeyɛɛpa taa ekyir na yɛdze nsa, nan na honamdua n’akwaa nyinara yɛ edwumapa. Nyankopͻn yii Kuran no dwirii naaso esuafo no somm mbransɛm no. Ana wͻfa no dɛ wͻdze Ne mbransɛm no bɛyɛ edwuma? Wodzii nokwar na wͻyɛɛ setsie kɛpem dɛ wͻdze hͻn akra bͻͻ afͻr dɛ mbrɛ wͻyɛ sebe mbowa. Dza wonyaa wͻ afͻrbͻ yi ekyir nye kwan a Nyankopͻn faa do hyɛɛ hͻn enyimnyam a ͻda edzi pefee. Sɛ epɛ dɛ ibenya Nyankopͻn N’adom dza, ͻno bͻ mbͻdzen na yɛ ndwumapa, annyɛ dɛm a, wobeyi wo tokyen dɛ agyangyadze bi. Obiara nnyi hͻ a ͻtoow n’egudzi tse dɛ sika kͻkͻͻ anaa silbo kyen, mbom ndzɛmba a ͻsombo dɛm no ͻbͻ ho ban ara yie. Dɛm saso na yehu sɛ obi wu a, yɛtoow no kyen ntsɛmara. Dɛmara so na Nyankopͻn hwɛ No nkowa a wͻyɛ atseneneefo do yie. Ɔmma wͻnnsɛe hͻn na Ɔmma wonnwu akotobͻ wu. Mbom obi a obu Nyankopͻn Ne mbra do no na Ɔsɛe no. Sɛ hom pɛ dɛ Nyankopͻn bu hom bi dza, ͻno hom nyɛ atseneneefo dɛ mbrɛ hom bͻsom bo wͻ Nyankopͻn enyim. Nyankopͻn dze nsonsonee to hͻn a wosuro No no nye hͻn a wͻaka no ntamu.\nNyankopͻn Ne nhyira mu esumasɛm nye dɛ obi bosuro Nyankopͻn na o’ekyir bͻn. Nyimpa a ͻyɛ dza ͻtse dɛm no sombo osiandɛ ͻda ahotsewee edzi. Onya tsema ma mbͻbͻrfo na ͻyɛ ayɛmuyie ma hͻn a ͻnye hͻn tse ntabakamu nyinara, ͻnnyɛ basabasaa na ͻmmfa nsɛm nnto binom do wͻ asɛndzibea. Onndzi dase kurum, ͻtsew n’akoma ho na ͻtͻ kͻ Nyankopͻn nkyɛn ber na ber nyinara na wͻfrɛ no Nyankopͻn adamfo (wͻkyerɛɛ ase fii Malfuzat, Vol. 6, p. 399 - 401).\nKɛtseankyɛ yɛayɛ nyamesomfo na yeegyina pitsinn wͻ nokwar mu na yɛayɛ setsie ama Allah nye No Somafo no. Yɛserɛ dɛ Nyankopͻn nhu hɛn mbͻbͻr na Ɔnkata hɛn bͻn do na Ɔmma hɛn dwumadzi nyinara nsͻ N’enyi na Ɔmmfa hɛn nka hͻn a wͻagye hɛn ndwuma atomu noho. Kɛtseankyɛ yenya Nyankopͻn N’adom na yennya botae a ͻnam do ma Ɔdze soma Anohoba Mɛsia no na yɛnyɛ aboafo wͻ botae a ͻtse dɛm yi ho na yenya Nyankopͻn N’adom nye No dͻ.\nHadhrat Khalifatul Masih dze onua kor a woekum no wͻ Nyame kwan mu ho nsɛm too gua. Wͻfrɛ dɛm onua yi Jawad Karim sahib. Nna ofi kurow bi a wͻfrɛ no Green Town a ͻwͻ Lahore na wokum no bosom Ebͻwbira no da a ͻtͻ do 17. Obi bͻtoo hyɛɛ no do wͻ ne fie na ͻtoow no itur kum no. Nna onua Jawad tse abansor na n’awofo so wͻ famu. Anafua a nna ndͻn esoun abͻ apa ho sima eduonan enum (7:45) na ͻhͻho bi bͻɛɛ wuraa ne fie hͻ na ͻtoow itur bͻͻ no. itur a wͻtoowee no kaã n’akoma. No nua banyin tsee dede no, opuei na ewudzifo yi totoow itur kaa kyerɛ no dɛ ͻnnsan n’ekyir annyɛ dɛm a wͻboku no so. Onua yi fii mu wͻ ber a wͻnam kwan dze no rokͻ asopitsi. Ahmadiyya som no baa n’ebusua mu a, nna ͻnam ne nana basia no do, nna ͻyɛ Anohoba Mɛsia (ANN) n’aber do nkorͻfo no bi. Onua Jawad dzii mfe eduosa ebiasa (33) na nna ͻyɛ Moosi. Nna ͻnoara wͻ n’edwuma na ne yer so yɛ datsernyi na ͻnoara so wͻ n’ayarsabea. Nna ͻyɛ ͻhobrasenyi, nokwardzifo na ͻwͻ tsema ma obiara. Ɔdze ne fie yɛɛ asͻrdan mber pii. Onyaa dzibew wͻ Khuddam Kuw no mu wͻ gyinabew ahorow pii. Na ͻbͻͻ sika afͻr piinara. Ogyaa ͻyer na mbofra ebiasa wͻ ekyir.\nNe maame Razia Karim Dehlvi sahiba a wͻwoo no wͻ mfe 1947 no, nyaa akoma yarba wͻ ber a nna wͻresie Jamad no na ͻno nso fii mu. Nna ͻyɛ skuul kyerɛkyerɛfo panyin. Yɛserɛ dɛ Allah mma ewufo yi tsenabew pa na Ɔmmbͻ hͻn ebusuafo ho ban na Ɔmma wonnya nkitahodzi a no mu yɛ dzen wͻ Jama’at yi mu. Ber a Huzoor dze ne hyɛdzen nsɛm kɛmaa hͻn ebusuafo no, Jawad ne nua banyin buaa dɛ, hɛn dze, yɛayɛ krado dɛ yɛdze hɛn nkwa bͻbͻ afͻr ama Jama’at yi mber nyinara.\nNyankopͻn mma hͻn akokodur na Ɔmmbͻ hͻn ho ban. Huzoor kaa dɛ ͻbɛyɛ hͻn funsie asͻr.


Acts 24 KJV – Asomafo 24 AKCB | Biblica\nActs 24 KJV – Asomafo 24 AKCB\n1Nnaanum akyi no, Ɔsɔfopanyin Anania ne mpanyimfo bi ne mmaranimfo bi a ne din de Tertulo kɔɔ Kaesarea. Woduu hɔ no, wɔkɔɔ Amrado Felike nkyɛn de nsɛm a wɔwɔ tia Paulo no too nʼanim. 2Wɔfrɛɛ Tertulo ma ɔbɔɔ ne nkuro se, “Onuonyamfo! Esiane wo nimdeɛ ne wʼakwankyerɛ pa nti efi bere a wobaa yi, nsakrae pa pii aba yɛn man yi mu ama yɛn ho atɔ yɛn. 3Baabiara a yɛwɔ no yɛka eyi ho asɛm na yɛn ani sɔ nea woayɛ ama yɛn no da wo ase papaapa. 4Mempɛ sɛ mesɛe wo bere enti mesrɛ wo sɛ nya bere tiaa bi ma me na tie asɛm a merebɛka afa saa ɔbarima yi ho no.\n5“Yɛahu sɛ saa ɔbarima yi yɛ ɔmammɔfo a ɔde basabasayɛ ba Yudafo nyinaa mu. Ɔyɛ Nasarefo fekuw no mu panyin. 6Ɔpɛɛ sɛ ogu asɔredan no ho fi. Ɛno nti yɛkyeree no yɛɛ yɛn adwene sɛ anka yɛbɛfa yɛn mmara so abu no atɛn. 7Nanso Ɔsahene Lisia begyee no fii yɛn nsam abran so, 8hyɛɛ sɛ wommedi nʼasɛm wɔ wʼanim. Sɛ wubisa no a, wo ara ankasa wubehu sɛ nsɛm a yɛreka afa ne ho no nyinaa yɛ nokware.”\n9Yudafo no nso foaa nsɛm a wɔkaa no so se ɛyɛ nokware.\n10Amrado no maa Paulo kwan sɛ onyi ne ho ano no, Paulo buae se, “Minim sɛ woyɛɛ ɔman yi so otemmufo akyɛ, ɛno nti sɛ migyina wʼanim reyi me ho ano a, minsuro. 11Sɛnea ebia woate no bɛyɛ nnafua dumien ni na mekɔɔ Yerusalem asɔredan mu sɛ merekɔsom. 12Yudafo a wɔde me baa ha yi anhu me sɛ me ne obi regye akyinnye wɔ asɔredan mu hɔ anaasɛ meretu nnipa aso wɔ hyiadan mu anaa ɔman no mu baabiara. 13Saa ara nso na wɔrentumi nkyerɛ sɛ, nsɛm a wɔreka ato me so yi nyinaa yɛ nokware. 14Nanso migye to mu sɛ menam Awurade asɛm a Yudafo yi kasa tia no so som yɛn Agyanom Nyankopɔn. Na migye nsɛm a wɔakyerɛw wɔ Mose mmara no ne adiyifo nhoma no mu no nso di. 15Mewɔ anidaso a saa nnipa yi nso wɔ wɔ Onyankopɔn mu sɛ da bi, nnipa pa ne nnipa bɔne nyinaa bɛsɔre afi owu mu no nso bi. 16Eyi nti, da biara mebɔ mmɔden sɛ mede ahonim pa bɛbɔ me bra wɔ Onyankopɔn ne nnipa anim.\n17“Mfe bebree akyi a mifii Yerusalem no, mesan baa hɔ sɛ mede ayɛyɛde rebrɛ me nuanom na mabɔ afɔre. 18Bere a madwira me ho awie na migu so rebɔ aseda afɔre wɔ asɔredan no mu no, na nnipa a wɔde me baa ha yi huu me. Na matwitwa me tinwi sɛnea mmara no kyerɛ no. Saa bere no nso na dɔm biara nka me ho na basabasayɛ bi aba. 19Saa bere no, na Yudafo bi a wofi Asiaman mu wɔ hɔ. Wɔn na sɛ anka wɔwɔ asɛm bi ka tia me a ɛsɛ sɛ wɔka. 20Sɛ saa nnipa a wɔwɔ ha yi nso nim asɛm bi a wogyina so buu me fɔ wɔ agyinatufo no anim a wɔnka. 21Asɛm baako pɛ na migyina wɔn anim no mekae. Saa asɛm no ne sɛ, ‘Gyidi a mewɔ wɔ awufosɔre no mu nti na migye di sɛ morebu me atɛn nnɛ.’ ”\n22Felike a na onim saa Awurade asɛm no yiye no tuu asɛm no hyɛɛ da, kae se, “Sɛ Ɔsahene Lisia ba a na medi wʼasɛm no.” 23Ɔhyɛɛ ɔsraani panyin a na ɔhwɛ Paulo so no sɛ ɔmma wɔnwɛn no, nanso wɔmma no ahotɔ kakra. Na sɛ ne nnamfonom de biribiara a ɛho hia no no rebrɛ no a, wɔmma ho kwan.\n24Nna bi akyi no, Felike ne ne yere Drusila a ɔyɛ Yudani no bae. Ɔsoma ma wɔkɔfrɛɛ Paulo brɛɛ no ma ɔbɛkaa gyidi a ɔwɔ wɔ Kristo Yesu mu no kyerɛɛ wɔn. 25Paulo reka trenee, ahohyɛso ne atemmuda ho asɛm no, Felike suroe, enti ɔkae se, “Kɔ! Akyiri no, sɛ minya adagyew a, mɛsoma abɛfrɛ wo.” 26Na Felike ani da so sɛ Paulo bɛma no sika na wagyaa no, ɛno nti na ɔma wɔtaa kɔfrɛ no ntiantia mu ba ne nkyɛn ne no bɔ nkɔmmɔ no.\n27Mfe abien akyi no Porkio Festo besii Felike anan mu sɛ amrado. Esiane sɛ na Felike pɛ sɛ ɔsɔ Yudafo no ani no nti, ogyaw Paulo wɔ afiase hɔ.\nAKCB : Asomafo 24


Bible Da so Ara Resesa W’abrabɔ? | Adesua\nKENKAN WƆ Acholi Albanian American Sign Language Amharic Angolan Sign Language Arabic Argentinean Sign Language Armenian Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Mandarin (Simplified) Chinese Mandarin (Traditional) Chinese Sign Language Chitonga (Malawi) Chitumbuka Chiyao Chuvash Colombian Sign Language Croatian Czech Danish Dutch Ecuadorian Sign Language Efik English Estonian Fijian Finnish Finnish Sign Language French Georgian German German Sign Language Greek Guarani Gujarati Gun Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Italian Sign Language Japanese Japanese Sign Language Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Luganda Luo Macedonian Macua Malagasy Malay Malayalam Marathi Maya Mexican Sign Language Mixe Mongolian Moore Ndau Ndebele (Zimbabwe) Nepali Nigerian Pidgin Norwegian Nyaneka Nyungwe Okpe Oromo Ossetian Pangasinan Papiamento (Curaçao) Persian Peruvian Sign Language Polish Polish Sign Language Portuguese Punjabi Quechua (Bolivia) Romanian Runyankore Russian Russian Sign Language Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshwa Turkish Turkmen Tuvaluan Twi Tzotzil Ukrainian Urdu Urhobo Uzbek Venezuelan Sign Language Vietnamese Waray-Waray Wolaita Yoruba Zande Zapotec (Isthmus)\nNNWOM: 61, 52\nYɛbɔ asu wie mpo a, adɛn nti na ɛsɛ sɛ yɛkɔ so yɛ nsakrae?\nAdɛn nti na Onyankopɔn pɛ sɛ yɛyere yɛn ho di yɛn mmerɛwyɛ so?\nDɛn na yebetumi ayɛ ama Onyankopɔn Asɛm akɔ so asesa yɛn abrabɔ?\n1-3. (a) Sɛ yɛbɔ asu wie mpo a, nsakrae bɛn na ebetumi ayɛ den ama yɛn sɛ yɛbɛyɛ? (b) Sɛ ɛyɛ den ma yɛn sɛ yɛbɛyɛ nsakrae bi a, nsɛm bɛn na yebetumi abisa? (Hwɛ mfonini a ɛwɔ adesua yi mfiase no.)\nBERE a Kevin  huu nokware no, ade a na ehia no paa ne sɛ ɔne Yehowa ntam bɛyɛ papa. Nanso mfe pii ansa na ɔrebɔ asu no, na ɔtow kyakya, nom sigaret, we nsa nom nnubɔne. Sɛ Onyankopɔn begye Kevin atom a, na ɛsɛ sɛ ogyae nneyɛe a Bible kasa tia no nyinaa. Ɔde ne ho too Yehowa so, na ɔmaa Yehowa Asɛm a etumi sesa nnipa no boaa no ma ogyaee.—Heb. 4:12.\n2 Kevin bɔɔ asu wiei no, wanyɛ nsakrae biara bio wɔ n’abrabɔ mu anaa? Ɔyɛe, efisɛ na ɛho hia sɛ ɔyere ne ho bɛyɛ Kristoni papa. (Efe. 4:31, 32) Sɛ yɛbɛyɛ nhwɛso a, ohui sɛ ne koko haw no paa, na na ɛyɛ den sɛ obedi n’abufuw so. Kevin kae sɛ, “Nokwasɛm ne sɛ, ɛyɛɛ mmerɛw maa me koraa sɛ megyae suban bɔne a na mewom no sen m’abufuw no!” Nea ɛmaa Kevin tumi yɛɛ nsakrae ne sɛ ɔbɔɔ mpae denneennen, na ɔyeree ne ho suaa Bible no.\n3 Sɛnea Kevin yɛe no, yɛn mu pii yɛɛ nsakrae akɛse ansa na yɛrebɔ asu. Yɛyɛɛ saa nsakrae no na ama yɛabɔ yɛn bra sɛnea Bible kyerɛ. Bere a yɛbɔɔ asu wiei no, yehui sɛ ɛsɛ sɛ yɛkɔ so yɛ nsakrae nketenkete na yɛatumi asuasua Onyankopɔn ne Kristo yiye. (Efe. 5:1, 2; 1 Pet. 2:21) Nanso ebia yɛahu sɛ yɛtaa kasa tia nkurɔfo, yesuro nnipa, yedi nkurɔfo ho nseku, anaa yɛwɔ mmerɛwyɛ afoforo bi. Ayɛ den ama wo sɛ wubegyae saa suban yi? Sɛ ɛte saa a, ebia wobɛka sɛ: ‘Nsakrae akɛse koraa mayɛ, na adɛn nti na nketenkete no ayɛ den ama me saa? Mɛyɛ dɛn ama Bible no aboa me ama manya nkɔso?’\nNHWƐ KWAN SƐ WUBETUMI AYƐ BIRIBIARA PƐPƐƐPƐ\n4. Adɛn nti na yɛrentumi nyɛ nea ɛsɔ Yehowa ani wɔ biribiara mu?\n4 Yɛn a yɛabehu Yehowa na yɛdɔ no no, yɛpɛ sɛ yɛde yɛn koma nyinaa yɛ nea ɛsɔ n’ani. Ɛwom, yɛpɛ sɛ yɛde yɛn koma nyinaa som Onyankopɔn, nanso yɛn sintɔ nti ɛnyɛ bere nyinaa na yetumi yɛ nea ɔpɛ. Yɛn asɛm ayɛ te sɛ ɔsomafo Paulo. Ɔkae sɛ: “Ɔpɛ no de ɛwɔ hɔ, nanso tumi a mede bɛyɛ papa no nni hɔ.”—Rom. 7:18; Yak. 3:2.\n5. Nsakrae bɛn na yɛyɛe ansa na yɛrebɔ asu, nanso mmerɛwyɛ bɛn na ebia ɛda so ara rehaw yɛn?\n5 Yɛagyae suban biara a ɛremma yɛmfata sɛ yɛbɛtena Kristofo asafo no mu. (1 Kor. 6:9, 10) Nanso mfomso da so ara wɔn yɛn ho. (Kol. 3:9, 10) Enti yɛbɔ asu wie tena asafo no mu mfe pii mpo a, ɛnsɛ sɛ yɛhwɛ kwan sɛ yebetumi ayɛ biribiara pɛpɛɛpɛ. Yɛbɛkɔ so ara adi mfomso, anya adwemmɔne ne akɔnnɔ bɔne, na nneɛma bi nso betumi atwe yɛn asan. Saa mmerɛwyɛ no bi betumi agye akongua ne yɛn atena mfe pii.\n6, 7. (a) Yɛn sintɔ nyinaa akyi no, dɛn na ɛma yetumi ne Yehowa fa adamfo? (b) Adɛn nti na ɛnsɛ sɛ yɛtwentwɛn yɛn nan ase sɛ yɛbɛsrɛ Yehowa sɛ ɔmfa yɛn bɔne nkyɛ yɛn?\n6 Ɛnsɛ sɛ yɛma sintɔ a ɛwɔ yɛn ho no siw yɛn kwan sɛ yɛne Yehowa bɛfa adamfo anaa yɛbɛkɔ so asom no. Momma yɛnhwɛ biribi: Bere a Yehowa twee yɛn baa ne nkyɛn no, na onim sɛ ɛtɔ da a, yebedi mfomso. (Yoh. 6:44) Onyankopɔn nim yɛn suban ne nea ɛwɔ yɛn komam, enti onim nneɛma a yɛn sintɔ nti ebetumi agyigye yɛn. Na onim sɛ ɛwom ara a yebetumi adi mfomso. Nanso, weinom nyinaa akyi no, Yehowa faa yɛn adamfo.\n7 Ɔdɔ na ɛkaa Onyankopɔn maa ɔde akyɛde bi a ɛsom bo maa yɛn. Akyɛde a yɛreka ho asɛm yi ne ne Dɔba a ɔde no bɔɔ afɔre maa yɛn no. (Yoh. 3:16) Sɛ yɛyɛ bɔne na yegyina akyɛde a ɛsom bo yi so nu yɛn ho, na yɛsrɛ Yehowa hɔ bɔne fafiri a, yebetumi anya awerɛhyem sɛ ɔbɛkɔ so ayɛ yɛn adamfo. (Rom. 7:24, 25; 1 Yoh. 2:1, 2) Esiane sɛ yɛte nka sɛ yɛyɛ abɔnefo anaa yɛn ho ntew nti, agyede no ne emu nhyira no, ɛnsɛ sɛ yɛma ɛboa yɛn anaa? Ɛsɛ sɛ yɛma ɛboa yɛn! Sɛ yɛamma ammoa yɛn a, ɛte sɛ nea yɛn nsa ho ayɛ fĩ nanso yɛmpɛ sɛ yɛde nsu hohoro. Yɛhwɛ mu koraa a, abɔnefo a wɔanu wɔn ho nti na Yehowa de agyede no mae. Ɛno nti, ɛwom sɛ yɛyɛ abɔnefo de, nanso agyede no betumi ama yɛne Yehowa akɔ so afa adamfo.—Kenkan 1 Timoteo 1:15.\n8. Adɛn nti na ɛnsɛ sɛ yebu yɛn ani gu yɛn mmerɛwyɛ so?\n8 Nea yɛreka yi nkyerɛ sɛ ɛsɛ sɛ yebu yɛn ani gu yɛn mmerɛwyɛ so. Sɛ yɛne Yehowa adamfofa no bɛkɔ so a, ɛsɛ sɛ yɛyere yɛn ho suasua Onyankopɔn ne Kristo yiye, na yɛyɛ nneɛma a wɔpɛ. (Dw. 15:1-5) Ɛsɛ sɛ yɛbɔ mmɔden nso sɛ yebedi yɛn mmerɛwyɛ so na sɛ ɛbɛyɛ yiye a, yɛatu ase koraa. Sɛ nnansa yi ara na yɛbɔɔ asu oo, sɛ yɛbɔɔ asu akyɛ oo, ɛsɛ sɛ yɛma ‘wɔkɔ so siesie yɛn yiye.’—2 Kor. 13:11.\n9. Yɛyɛ dɛn hu sɛ yebetumi akɔ so ahyɛ nipasu foforo no?\n9 Sɛ yɛbɛkɔ so ama ‘wɔasiesie yɛn’ na yɛahyɛ “nipasu foforo” no a, ɛnsɛ sɛ yɛte tena. Paulo kaee ne mfɛfo asomfo sɛ: “Munyi nipasu dedaw a ɛne mo kan abrabɔ no hyia, a ɛresɛe wɔ ne nnaadaa akɔnnɔ mu no ngu; mmom no, momma wɔnkɔ so nyɛ mo foforo wɔ tumi a ɛkanyan mo adwene no mu, na monhyɛ nipasu foforo a wɔbɔɔ no sɛnea Onyankopɔn pɛ wɔ nokware trenee ne nokwaredi pintinn mu no.” (Efe. 4:22-24) Sɛ Bible ka sɛ yɛmma ‘wɔnkɔ so nyɛ yɛn foforo’ a, ɛkyerɛ sɛ nipasu foforo a yɛbɛhyɛ no yɛ biribi a ɛsɛ sɛ ɛkɔ so daa. Saa asɛm yi hyɛ nkuran paa, efisɛ ɛma yenya awerɛhyem sɛ, sɛ yɛasom Yehowa akyɛ oo, sɛ ɛnkyɛe oo, yebetumi akɔ so ahyɛ nipasu foforo no na ama yɛayɛ Kristofo papa. Ɛyɛ ampa, Bible betumi akɔ so asesa yɛn abrabɔ.\nADƐN NTI NA ƐYƐ DEN SAA?\n10. Dɛn na ɛsɛ sɛ yɛyɛ na Bible aboa yɛn ma yɛakɔ so ayɛ nsakrae, na nsɛm bɛn na yebetumi abisa?\n10 Sɛ yɛbɛma Onyankopɔn Asɛm akɔ so asesa yɛn abrabɔ a, gye sɛ yɛyere yɛn ho paa. Nanso adɛn nti na ɛsɛ sɛ yɛyere yɛn ho? Sɛ ɛyɛ ampa sɛ Yehowa hyira nea yɛyɛ so a, adɛn nti na ehia sɛ yɛbrɛ ansa na yɛanya nkɔso wɔ Onyankopɔn som mu? Yehowa rentumi nyi suban bɔne ɛwɔ yɛn mu no mfi hɔ mma ɛnyɛ mmerɛw mma yɛn sɛ yɛbɛda suban pa adi anaa?\n11-13. Adɛn nti na Yehowa pɛ sɛ yɛyere yɛn ho di yɛn mmerɛwyɛ so?\n11 Sɛ yɛhwɛ amansan yi a, yehu sɛ Yehowa wɔ tumi paa. Ɛho nhwɛso bi ni. Ɔno na ɔbɔɔ owia na yenim sɛ ano yɛ den papaapa. Anibu biara mu no, hann ne ɔhyew a efi owia mu ba no, ɛnyɛ ano bi ni. Nanso ɔhyew no kakraa bi na yehia na ama yɛatumi atena asase yi so. (Dw. 74:16; Yes. 40:26) Sɛ ehia sɛ Yehowa ma n’asomfo tumi a, oyi ne yam ma wɔn bi. (Yes. 40:29) Onyankopɔn betumi ahyɛ yɛn den mpo ama yɛadi yɛn mmerɛwyɛ biara so. Ɔpɛ a ɔremma ɛnka yɛn ani ansa na yɛasiesie yɛn akwan. Ɛnde adɛn nti na ɔnyɛ saa?\n12 Yehowa ama yɛn akyɛde a ɛso bi nni. Sɛ yɛyɛ yɛn adwene sɛ yebetie Onyankopɔn asɛm na yɛyere yɛn ho yɛ nea ɔpɛ a, yɛma Yehowa hu sɛ yɛdɔ no paa. Afei nso, yɛma ohu sɛ yɛpɛ sɛ yɛyɛ nea ɛsɔ n’ani na yegyina ne tumidi akyi. Satan aka sɛ Yehowa mfata sɛ odi yɛn so. Enti sɛ yefi yɛn pɛ mu yere yɛn ho gyina yɛn soro Agya no tumidi akyi a, akyinnye biara nni ho sɛ n’ani begye, efisɛ ne yam ye na ɔkyerɛ nneɛma ho anisɔ paa. (Hiob 2:3-5; Mmeb. 27:11) Nanso sɛ Yehowa yi yɛn mmerɛwyɛ nyinaa fi yɛn so na wamma yɛammrɛ kakra a, dɛn na yɛde bɛkyerɛ sɛ yegyina ne tumidi akyi?\n13 Enti Yehowa ka sɛ ‘yɛnyɛ nea yebetumi biara’ mfa nnya suban pa. (Kenkan 2 Petro 1:5-7; Kol. 3:12) Nsusuwii bɔne a ɛwɔ yɛn adwene ne yɛn komam nyinaa, Yehowa pɛ sɛ yɛyere yɛn ho di so. (Rom. 8:5; 12:9) Sɛ yɛbɔ yɛn ho mmɔden yɛ saa na yehu sɛ Bible da so ara resesa yɛn abrabɔ a, ɛma yɛn koma tɔ yɛn yam.\nMA NYANKOPƆN ASƐM NKƆ SO NSESA WO\n14, 15. Dɛn na yebetumi ayɛ na ama yɛanya suban a Yehowa ani gye ho? (Hwɛ adaka a yɛato din “ Bible ne Mpaebɔ Sesaa Wɔn Abrabɔ.”)\n14 Dɛn na yebetumi ayɛ de anya suban pa ama Yehowa ani agye? Ɛnyɛ nea yɛn adwene kyerɛ yɛn sɛ yɛnyɛ nko ara na ɛsɛ sɛ yɛyɛ. Ɛsɛ sɛ yɛkɔ so yere yɛn ho di Onyankopɔn akwankyerɛ so efisɛ Romafo 12:2 ka sɛ: “Mommfa wiase nhyehyɛe yi su, na mmom munnya adwensakra mfa nyɛ mo ho foforo, na moasɔ ahwɛ ahu Onyankopɔn pɛ a eye na ɛsɔ ani na edi mũ.” Yehowa nam n’Asɛm ne honhom kronkron so boa ma yehu nea ɔpɛ na yɛyɛ. Ɛsesa yɛn abrabɔ ma yetumi di ne mmara so. Nea ɛsɛ sɛ yɛyɛ no bi ne sɛ yɛbɛkenkan Bible daa, adwinnwen emu nsɛm ho na yɛabɔ mpae ahwehwɛ honhom kronkron. (Luka 11:13; Gal. 5:22, 23) Sɛ yɛyɛ saa nneɛma yi a, Yehowa betumi aboa yɛn ama yɛahu nea ɔpɛ, na ɛbɛma yɛanya n’adwene. Ɛbɛma yɛn nsusuwii, yɛn kasa, ne yɛn nneyɛe asɔ Onyankopɔn ani. Ɛno mpo no, ɛsɛ sɛ yɛma yɛn ani da hɔ na mmerɛwyɛ bi a ɛwɔ yɛn ho anyi yɛn.—Mmeb. 4:23.\nAsafo nhoma mu nsɛm ne kyerɛw nsɛm bi ka yɛn mmerɛwyɛ ho asɛm. Sɛ yɛboaboa ano na yɛhwɛ mu a, ebetumi aboa yɛn (Hwɛ nkyekyɛm 15)\n15 Bible a yɛbɛkenkan daa akyi no, ɛsɛ sɛ yɛde asafo nhoma hwehwɛ Onyankopɔn Asɛm mu sɛnea ɛbɛyɛ a yebetumi asuasua Yehowa suban pa. Ɔwɛn-Aban anaa Nyan! ne kyerɛw nsɛm bi a ɛma yenya suban pa ma yetumi di mmerɛwyɛ pɔtee bi so no, ebinom ahu sɛ mfaso wɔ so sɛ wɔbɛboaboa ano, na ɛwom ara wɔahwɛ mu.\n16. Sɛ yɛantumi anyɛ nsakrae ntɛmntɛm a, adɛn nti na ɛnsɛ sɛ yɛma yɛn abam bu?\n16 Sɛ wopɛ sɛ wunya Yehowa suban no bi na sɛ ɛmma ntɛm a, kae sɛ egye bere. Ɛmma prɛko pɛ; ɛyɛ nkakrankakra. Sɛ yɛpɛ sɛ Bible kɔ so boa yɛn ma yɛn abrabɔ yɛ papa a, ɛsɛ sɛ yɛtɔ yɛn bo ase. Ahyɛase no, ebia ɛho behia sɛ yɛhyɛ yɛn ho so na ama yɛatumi ayɛ nea Kyerɛwnsɛm no ka sɛ yɛnyɛ. Bere rekɔ so no, ɛbɛyɛ mmerɛw ama yɛn sɛ yebenya Yehowa Nyankopɔn adwene na yɛayɛ nea ɔpɛ.—Dw. 37:31; Mmeb. 23:12; Gal. 5:16, 17.\nKAE MMERE PA A ƐDA YƐN ANIM NO\n17. Sɛ yedi Yehowa nokware a, asetena pa bɛn na yebenya daakye?\n17 Awiei koraa no, Yehowa asomfo a wodi nokware bɛyɛ pɛ na wɔasom no afebɔɔ. Saa bere no, ɛrenyɛ den koraa sɛ yebenya suban pa, mmom yɛde anigye kɛse paa na ɛbɛda suban pa adi. Ɛwom sɛ saa bere no nnya mmae de, nanso agyede no nti, yɛanya hokwan resom yɛn Nyankopɔn a ɔwɔ dɔ no. Seesei a bɔne wɔ yɛn ho mpo no, sɛ yɛkɔ so ma Onyankopɔn Asɛm sakra yɛn a, yebetumi asom no.\n18, 19. Yɛbɛyɛ dɛn anya awerɛhyem sɛ Bible betumi akɔ so asakra yɛn abrabɔ?\n18 Kevin a yɛadi kan aka ne ho asɛm no yeree ne ho denneennen sɛ obedi n’abufuw so. Ɔkenkan Bible dwinnwen emu nnyinasosɛm ho de bɔɔ ne bra, na otiee afotu a ne mfɛfo Kristofo de maa no. Mfe kakra akyi no, Kevin tumi yɛɛ nsakrae pii. Awiei koraa no wɔpaw no sɛ asafo mu somfo, na mfe 20 a atwam no, wasom sɛ asafo mu panyin. Ɛno mpo no, ohu sɛ ɛsɛ sɛ ɔma n’ani da hɔ na wanyɛ biribi a ɛbɛsɛe ɔne Yehowa ntam.\n19 Kevin asɛm no ma yehu sɛ Bible boa Onyankopɔn nkurɔfo ma wɔkɔ so yɛ nsakrae wɔ wɔn abrabɔ mu. Enti mommma yɛmmpa abaw. Momma yɛmma Onyankopɔn Asɛm no nkɔso nsakra yɛn sɛnea ɛbɛyɛ a yɛne Yehowa ntam bɛyɛ kama. (Dw. 25:14) Sɛ yɛbɔ yɛn ho mmɔden a, Yehowa bɛboa yɛn na ɛbɛma yɛahu paa sɛ Bible betumi akɔ so asesa yɛn abrabɔ.—Dw. 34:8.\nBible Da so Ara Resesa Wɔn Abrabɔ\nNá Russel kasa tia ne nuanom Kristofo, na nea obiara bɛyɛ nyɛ no fɛ. Maria Victoria nso, na ɔkeka nkurɔfo ho nsɛm. Saa ara na Linda nso, sɛ ɔrekɔ asɛnka a, na nnipa ho suro paa na ɛyɛ ne dadwen. Ná wɔn baasa nyinaa yɛ Kristofo a wɔabɔ asu. Wonyaa adwene sɛ, ɛbɛyɛ den ama wɔn sɛ wɔbɛsakra, efisɛ na wɔtɔ sin paa. Ne nyinaa akyi no, wɔn nyinaa abɔ mmɔden paa redi wɔn mmerɛwyɛ no so. Momma yɛnhwɛ nea ɛboaa wɔn.\nRussell: “Nea ɛboaa me ni. Mede nkotɔsrɛ kɔɔ Yehowa anim, na mekenkan Bible da biara da. Midwinnwen asɛm a ɛwɔ 2 Petro 2:11 no ho, na asafo mu mpanyimfo afotu a wɔde maa me nso boaa me paa.”\nMaria Victoria: “Mifii me koma nyinaa mu bɔɔ Yehowa mpae sɛ ɔmmoa me ma menhwɛ me kasa yiye. Afei mihui sɛ ɛho hia sɛ nkurɔfo a wɔkeka afoforo ho nsɛm no, mehwɛ me ho yiye wɔ wɔn ho. Dwom 64:1-4 ma mihui sɛ, ɛnsɛ sɛ me nti afoforo bɔ Yehowa mpae sɛ ɔmmoa wɔn ma wɔnhwɛ wɔn ho yiye wɔ me ho. Mesan hui sɛ, sɛ mekɔ so di nseku a, megye dimmɔne, na ebegu Yehowa din ho fĩ.”\nLinda: “Mebɔɔ mmɔden sɛ mehu yɛn nkratawa no mu nsɛm yiye, na matumi de ama afoforo. Anuanom a wɔyɛ asɛnka adwuma no afã ahorow nyinaa bi a me ne wɔn kɔɔ asɛnka no nso aboa me paa. Meda so ara de me ho to Yehowa so wɔ mpaebɔ mu.”


신명기 8 KLB - 5 Mose 8 ASCB\nMma Wo Werɛ Mfiri Awurade\n1Monhwɛ yie na monni mmara a merehyɛ ama mo ɛnnɛ yi so, sɛdeɛ ɛbɛyɛ a, mobɛtena ase na moadɔɔso na moakɔ asase a Awurade kaa ntam de hyɛɛ mo agyanom bɔ no na moatena so. 2Monkae sɛdeɛ Awurade mo Onyankopɔn dii mo anim faa ɛserɛ so mfeɛ aduanan, nam so brɛɛ mo ase de sɔɔ mo suban hwɛeɛ sɛ mobɛdi ne mmara so anaasɛ morenni so no. 3Nokorɛm, ɔmaa ɛkɔm dee mo nam so brɛɛ mo ase, ɛnna ɔmaa mo mana, aduane a na anka mo ne mo agyanom nnii bi da. Ɔyɛɛ saa de kyerɛɛ mo sɛ, ɛnyɛ aduane nko ara na ɛho hia onipa wɔ nʼasetena mu, na mmom, deɛ ɛhia titire ne Awurade asɛm. 4Mfeɛ aduanan yi nyinaa mu, mo ntadeɛ antete, na mo nan ammɔ mpumpunnya na anhonhono nso. 5Enti, deɛ ɛsɛ sɛ mohunu ne sɛ, sɛdeɛ ɔbaatan tea ne ba no, saa ara nso na Awurade mo Onyankopɔn tea mo de boa mo.\n6Monni Awurade mo Onyankopɔn ahyɛdeɛ so na monnante nʼakwan so na momfa anidie mma no. 7Ɛfiri sɛ, mo Awurade de mo rekɔ asase pa so—asase a asutene, mmura ne nsutire resene wɔ bɔnhwa ne mmepɔ mu; 8asase a atokoɔ, ayuo, bobe, borɔdɔma, ateaa, ngo dua ne ɛwoɔ wɔ so. 9Ɛyɛ asase a aduane abu wɔ so a biribiara wɔ so; ɛyɛ asase a fagudeɛ dadeɛ abu so te sɛ aboɔ, na sumpii nso nyɛ na wɔ ne mmepɔ mu.\n10Sɛ modidi mee a, monhyira Awurade mo Onyankopɔn wɔ asase pa a ɔde ama mo no enti. 11Nanso, monhwɛ yie na mo werɛ amfiri Awurade mo Onyankopɔn a morenni ne mmara ne nʼahyɛdeɛ a merehyɛ mo ɛnnɛ yi so. 12Anyɛ saa a, sɛ modidi na momee na mosisi mo afie fɛfɛ, na mokɔtena mu 13na mo anantwie ne nnwan ase dɔre, na monya dwetɛ ne sika pii, na mo agyapadeɛ nyinaa dɔɔso 14a, saa ɛberɛ no na ɛsɛ sɛ mohwɛ yie. Monnyɛ ahomasoɔ na mommma mo werɛ mfiri Awurade mo Onyankopɔn a ɔyii mo firii Misraim nkoasom asase so no. 15Mommma mo werɛ mfiri sɛ ɔno na ɔdii mo anim yii mo firii ɛserɛ a na ɛso yɛ hu so. Ɔno na ɔyii mo firii asase a ɛso yɛ hye, a awɔ ne anyanyankyerɛ a wɔn ano wɔ borɔ wɔ so no so. Ɔmaa mo nsuo firi ɔbotan mu. 16Ɔmaa mo mana aduane a mo agyanom nnim diiɛ wɔ ɛserɛ so. Ɔyɛɛ yei de brɛɛ mo ase, de sɔɔ mo hwɛeɛ wɔ mo ankasa yiedie mu. 17Ɔyɛɛ saa de kyerɛɛ mo sɛ, ɛnsɛ sɛ modwene sɛ mo ahonya no firi mo ankasa mo ahoɔden mu. 18Daa monkae sɛ, Awurade mo Onyankopɔn a ɔma mo tumi ma moyɛ adefoɔ no, ɔyɛ saa de dii apam a ɔne mo agyanom hyɛeɛ no so.\n19Na mereka akyerɛ mo sɛ, sɛ mo werɛ firi Awurade, mo Onyankopɔn, na mokɔdi anyame foforɔ akyi, som wɔn, koto wɔn a, sɛeɛ na wɔbɛsɛe mo. 20Sɛdeɛ Awurade asɛe amanaman a na wɔwɔ mo anim no, mo nso sɛ moantie Awurade mo Onyankopɔn a, saa ara na wɔbɛsɛe mo.\nASCB : 5 Mose 8


Dɛn na Yehowa Yɛ De Kyerɛ sɛ Ɔdɔ Nnipa? | Adesua\nWorebɔ Mmɔden sɛ Wobɛma Wo Ho Akokwaw sɛ Kristo?\nW’ahonim Tumi Kyerɛ Wo Kwan Yie?\n“Monnyina Pintinn Wɔ Gyidie no Mu”\nDɛn na Yehowa Yɛ De Kyerɛ sɛ Ɔdɔ Yɛn?\nYɛbɛyɛ Dɛn Akyerɛ sɛ Yɛdɔ Yehowa?\nKENKAN WƆ Afrikaans Cakchiquel (Central) Cambodian Chitonga Chokwe Chol Cibemba Cinyanja Dangme English Ewe French Ga Garifuna Greenlandic Hmong (White) Iban Italian Karen (S'gaw) Kikaonde Kikongo Kiluba Kimbundu Kongo Kwangali Kwanyama Laotian Lingala Lunda Luvale Maltese Mam Mambwe-Lungu Mazatec (Huautla) Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndonga Ngabere Nzema Otetela Pidgin (Cameroon) Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Silozi Spanish Swahili (Congo) Swati Tahitian Tlapanec Tojolabal Totonac Tshiluba Tsonga Tswana Twi Umbundu Uruund Venda Wayuunaiki Xhosa Zulu\nƆwɛn-Aban—Nea Adesua Nsɛm Wom | September 2015\n“Monhwɛ ɔdɔ ko a Agya no de adom yɛn!”—1 YOHANE 3:1.\nNNWOM: 91, 13\nAdɛn nti na ɛyɛ den ma ebinom sɛ wɔbɛgye atom sɛ Yehowa dɔ wɔn?\nƆkwan bɛn so na Yehowa da ne dɔ adi kyerɛ yɛn wɔ sɛnea ɔma yɛn nsa ka nneɛma a yɛhia ne sɛnea ɔkyerɛkyerɛ yɛn nokware no mu?\nAdɛn nti na sɛ Yehowa kyerɛ yɛn kwan na ɔtene yɛn so a, yɛte nka sɛ ɔdɔ yɛn?\n1. Dɛn na ɔsomafo Yohane hyɛ yɛn nkuran sɛ yɛnnwene ho, na adɛn ntia?\nƆSOMAFO Yohane hyɛɛ yɛn nkuran sɛ yɛnnwene ɔdɔ kɛse a Yehowa ada no adi akyerɛ yɛn no ho. Yɛkenkan wɔ 1 Yohane 3:1 sɛ: “Monhwɛ ɔdɔ ko a Agya no de adom yɛn!” Sɛ yɛdwendwene sɛnea Yehowa dɔ yɛn ne sɛnea ɔda ne dɔ adi kyerɛ yɛn no ho a, ɛma yɛbɛn no na yɛdɔ no kɛse mpo.\n2. Adɛn nti na ɛyɛ den ma ebinom sɛ wɔbɛhu sɛ Onyankopɔn dɔ wɔn?\n2 Awerɛhosɛm ne sɛ ebinom nhu nea enti a Onyankopɔn bɛtumi adɔ wɔn. Wɔn adwene yɛ wɔn sɛ Onyankopɔn nnwene nnipa ho. Ebia wɔsusu sɛ ade a Onyankopɔn yɛ ara ne sɛ ɔhyehyɛ mmara, na ɔtwe wɔn a wɔntie no no aso. Atoro nkyerɛkyerɛ ama ebinom anya adwene sɛ Onyankopɔn tirim yɛ den, na yɛrentumi nnɔ no. Ebinom nso te nka sɛ nea nnipa bɛyɛ biara Onyankopɔn dɔ wɔn. Nanso wo deɛ, Bible a woasua no aboa wo ama woahu Yehowa ho nokwasɛm. Wonim sɛ ɔdɔ yɛ Yehowa su a ɛsen ne su a aka nyinaa, na ɔde ne Ba no mae sɛ agyede maa wo. (Yohane 3:16; 1 Yohane 4:8) Nanso esiane nneɛma a woafa mu wɔ asetenam nti, ebia ɛbɛtumi ayɛ den ama wo sɛ wobɛhu sɛnea Yehowa dɔ wo no.\n3. Dɛn na ɛbɛboa yɛn ma yɛahu sɛnea Yehowa dɔ yɛn?\n3 Nea ɛbɛma yɛahu sɛnea Yehowa dɔ yɛn no, ɛsɛ sɛ yɛdi kan hu sɛ Yehowa na ɔbɔɔ yɛn. Ɔno na ɔmaa yɛn nkwa. (Kenkan Dwom 100:3-5.) Ɛno nti na Bible ka sɛ onipa a ɔdi kan no yɛ “Onyankopɔn ba” no. (Luka 3:38) Yesu nso kyerɛɛ yɛn sɛ yɛmfrɛ Yehowa sɛ “yɛn Agya a wowɔ soro.” (Mateo 6:9) Enti Yehowa ne yɛn Agya, na ɔdɔ yɛn sɛnea agya pa biara dɔ ne mma no.\n4. (a) Yehowa yɛ Agya bɛn? (b) Dɛn na yɛbɛsusu ho wɔ adesua yi ne nea ɛdi hɔ no mu?\n4 Ɛyɛ den ma ebinom sɛ wɔbɛhu sɛ wɔn papa dɔ wɔn. Ebia wɔn papanom yɛɛ wɔn ayayade wɔ wɔn mmofraase, enti sɛ wɔkae a ɛyɛ wɔn yaw. Yehowa renyɛ ne mma saa da. Agya a ɔsen biara a yɛbɛtumi anya ne Yehowa. (Dwom 27:10) Ɔdɔ yɛn paa, na ɔhwɛ yɛn wɔ akwan pii so. Dodow a yɛhu sɛ Yehowa dɔ yɛn no, dodow no ara na yɛbɛdɔ no. (Yakobo 4:8) Yɛbɛhwɛ nneɛma nnan a Yehowa ayɛ a ɛma yɛhu sɛ ɔdɔ yɛn wɔ adesua yi mu. Adesua a ɛdi hɔ no mu nso, yɛbɛhu nneɛma nnan a yɛbɛtumi ayɛ de akyerɛ sɛ yɛdɔ no.\nYEHOWA DƆ YƐN NA NE YAM YE\n5. Dɛn na Onyankopɔn de ma nnipa nyinaa?\n5 Bere a na ɔsomafo Paulo wɔ Athens, Greece no, ɔhuu anyame pii wɔ hɔ, na na nkurɔfo no gye di sɛ wɔn anyame no na wɔma wɔn nkwa. Enti ɔkaa “Onyankopɔn a ɔyɛɛ wiase ne deɛ ɛwɔ mu nyinaa no” ho asɛm kyerɛɛ wɔn. Ɔka kyerɛɛ wɔn sɛ Onyankopɔn na “ɔma nnipa nyinaa nkwa ne home ne nneɛma nyinaa,” na “ɛnam ne so na yɛwɔ nkwa na yɛkeka yɛn ho na yɛwɔ hɔ.” (Asomafoɔ Nnwuma 17:24, 25, 28) Yehowa na ɔma yɛn biribiara a yɛhia a ɛbɛma yɛatena nkwa mu na yɛanya anigye wɔ asetena mu. Wo deɛ, susu nneɛma a ɔdɔ a ɔdɔ yɛn nti wama yɛn nsa aka no bi ho hwɛ.\n6. Ofie bɛn na Yehowa de ama yɛn? (Hwɛ mfoni a ɛwɔ adesua yi mfiase no.)\n6 Yehowa ama yɛn fie a ɛyɛ fɛ. (Dwom 115:15, 16) Asase yɛ soronko wɔ okyinnsoromma a ɔbɔe nyinaa mu. Nyansahufo akɔ wim akɔhu okyinnsoromma pii nanso wɔnnya nhuu okyinnsoromma biara a nneɛma a ɛbɛtumi ama nnipa atena nkwa mu wɔ so. Yehowa ama yɛn biribiara a yɛhia a ɛbɛma yɛatumi atena nkwa mu, na wasan nso ayɛ asase fɛfɛɛfɛ a ahotɔ ne ahobammɔ wɔ so; ɛma yɛn ani tumi gye wɔ asetena mu. (Yesaia 45:18) Sɛ yɛhwɛ fie fɛfɛ a yɛn Agya Yehowa de ama yɛn no a, yɛhu paa sɛ ɔdɔ yɛn ampa.—Kenkan Hiob 38:4, 7; Dwom 8:3-5.\n7. Dɛn na ɛma yɛhu sɛ sɛnea Yehowa bɔɔ yɛn no kyerɛ sɛ ɔdɔ yɛn ampa?\n7 Ade foforo a Yehowa ayɛ de akyerɛ sɛ ɔdɔ yɛn ne sɛ ɔbɔɔ yɛn sɛnea yɛbɛtumi asuasua no. (Genesis 1:27) Wei ma yɛhu sɛ ɔdɔ yɛn, na yɛn nso yɛtumi dɔ no bi. Ɔnim sɛ wei ma yɛn ani gye ankasa. Sɛ mmofra hu sɛ wɔn awofo dɔ wɔn a, ɛma wɔn ani gye paa. Momma yɛnkae sɛ, Yesu kaa sɛ sɛ yɛbɛn yɛn Agya Yehowa a, yɛn ani bɛgye. (Mateo 5:3) Yehowa na ɔma yɛn ‘adeɛ nyinaa ma yɛn ani gye.’ Yɛhu pefee sɛ Yehowa yam ye paa, na ɔdɔ yɛn ankasa.—1 Timoteo 6:17; Dwom 145:16.\nYEHOWA KYERƐKYERƐ YƐN NOKWARE NO\n8. Adɛn nti na yɛpɛ sɛ Yehowa kyerɛkyerɛ yɛn?\n8 Agyanom dɔ wɔn mma, na wɔmpɛ sɛ nkurɔfo bɛdaadaa wɔn. Nanso ɛnnɛ awofo pii nnye nea Bible ka fa nea ɛtene ne nea ɛntene ho no ntom. Enti wɔntumi nkyerɛkyerɛ wɔn mma yie, na wei ma mmofra no adwene tu fra na wɔn ani nnye. (Mmebusɛm 14:12) Nanso esiane sɛ Yehowa yɛ “nokorɛ Nyankopɔn” nti, ɔkyerɛkyerɛ ne mma yie. (Dwom 31:5) N’ani gye ho sɛ ɔbɛka ne ho nokwasɛm akyerɛ yɛn. Ɔsan nso kyerɛ yɛn ɔkwan a yɛmfa so nsom no, na ɔkyerɛ yɛn ɔkwampa a ɛsɛ sɛ yɛfa so bɔ yɛn bra. (Kenkan Dwom 43:3.) Dɛn na Yehowa akyerɛkyerɛ yɛn a ɛma yɛhu sɛ ɔdɔ yɛn paa?\nAgyanom a wɔyɛ Kristofo suasua Yehowa; wɔkyerɛkyerɛ wɔn mma nokware no, na wɔboa wɔn ma wɔne wɔn Agya a ɔwɔ soro no nya abusuabɔ pa (Hwɛ nkyekyɛm 8-10)\n9, 10. (a) Adɛn nti na Yehowa ka ne ho asɛm kyerɛ yɛn? (b) Dɛn na Yehowa pɛ sɛ yɛyɛ a waka ho asɛm akyerɛ yɛn?\n9 Nea ɛdi kan, Yehowa ka ne ho asɛm kyerɛ yɛn. Ɔpɛ sɛ yɛhu no. (Yakobo 4:8) Enti wabɔ ne din akyerɛ yɛn. Nokwasɛm ne sɛ Bible bɔ Yehowa din mpɛn pii sen edin foforo biara. Afei nso, Yehowa ma yɛhu Onyankopɔn ko a ɔyɛ. Sɛ yɛhwɛ nneɛma a wabɔ a, yɛhu sɛ ɔwɔ tumi ne nyansa. (Romafoɔ 1:20) Sɛ yɛkenkan Bible a, yɛhu sɛ Onyankopɔn nhwɛ nnipa anim, na yɛhu sɛ ɔdɔ yɛn paa. Bere a yɛabɛhu Yehowa su a ɛyɛ fɛ no, ɛma yɛbɛn no kɛse.\nBere a yɛabɛhu Yehowa su a ɛyɛ fɛ no, ɛma yɛbɛn no kɛse\n10 Yehowa san ma yɛhu n’atirimpɔ nso. Ɔka kyerɛ yɛn sɛ yɛka n’abusua ho. Bio nso, ɔma yɛhu nea ɔpɛ sɛ yɛyɛ sɛnea ɛbɛyɛ a yɛne no bɛbom ayɛ adwuma na yɛne n’abusua no mufo nyinaa atena asomdwoe mu. Bible ma yɛhu pefee sɛ Onyankopɔn ammɔ yɛn sɛ yɛn ankasa nkyerɛ nea ɛyɛ papa ne bɔne. (Yeremia 10:23) Yehowa nim nea ɛyɛ ma yɛn paa. Sɛ yɛgye ne tumidi tom na yɛtie no a, ɛnna yɛbɛnya asetena a asomdwoe ne akomatɔyam wom. Yehowa dɔ yɛn nti na wama yɛahu saa nokwasɛm titiriw yi.\n11. Dɛn na yɛn Agya a ɔdɔ yɛn no ama yɛahu afa daakye ho?\n11 Agya a ɔdɔ ne mma dwene wɔn daakye ho paa. Ɔpɛ sɛ wɔnya akomatɔyam wɔ asetenam. Awerɛhosɛm ne sɛ, ɛnnɛ nnipa dodow no ara dwene nneɛma a wɔsuro sɛ ɛbɛba daakye ho de haw wɔn ho, na nnipa bebree sɛe wɔn bere hwehwɛ nneɛma a ɛntena hɔ daa. (Dwom 90:10) Yɛn ani sɔ paa sɛ yɛn Agya, Yehowa, akyerɛ yɛn sɛnea yɛbɛnya akomatɔyam wɔ asetenam nnɛ, na wasan nso ahyɛ bɔ sɛ ɔbɛma yɛn daakye papa bi!\nYEHOWA KYERƐ NE MMA KWAN NA ƆTENE WƆN SO\n12. Dɛn na ɛma yɛhu sɛ afotu ne akwankyerɛ a Yehowa de maa Kain ne Baruk no kyerɛ sɛ ɔdɔ wɔn?\n12 Bere a Yehowa huu sɛ Kain pɛ sɛ ɔyɛ adebɔne bi no, ɔyɛe sɛ ɔbɛboa Kain. Enti Yehowa bisaa Kain sɛ: “Ɛdeɛn na ama wo bo afu saa, na adɛn nti na woakunkum w’anim yi? Sɛ wosakra yɛ papa a, w’anim remma nyam anaa?” (Genesis 4:6, 7) Kain antie Yehowa afotu, na ɔhuu amane. (Genesis 4:11-13) Bere foforo nso, Yehowa huu sɛ adwemmɔne bi a Baruk anya no ama wabrɛ na n’abam abu. Enti Yehowa ka kyerɛɛ Baruk sɛ adwene a wanya no nyɛ papa, na ɛsɛ sɛ ɔsakra n’adwene. Baruk tiee Yehowa afotu no, na ɛgyee no nkwa.—Yeremia 45:2-5.\n13. Bere a Yehowa asomfo anokwafo kɔɔ sɔhwɛ mu no, dɛn na wɔsua fii mu?\n13 Yehowa kyerɛ yɛn kwan na ɔtene yɛn so efisɛ ɔdɔ yɛn. Sɛ ɛhia sɛ Yehowa tene yɛn so a, ɔyɛ saa, na ɔtete yɛn nso. (Hebrifoɔ 12:6) Sɛ yɛkenkan Bible a, ɛma yɛhu asomfo anokwafo a Yehowa atete wɔn ma wɔayɛ nnipa papa. Sɛ yɛhwɛ Yosef, Mose, ne Dawid sɛɛ a, yɛhu sɛ wɔfaa mmere a emu yɛ den paa mu. Bere a wɔwɔ sɔhwɛ mu no, na Yehowa ka wɔn ho. Bere a Yehowa maa wɔn asɛyɛde ahorow a emu yɛ duru no, nneɛma a wɔsuae wɔ saa sɔhwɛ ahorow a wɔfaa mu no boaa wɔn. Sɛ yɛkenkan sɛnea Yehowa boaa ne nkurɔfo na ɔtetee wɔn ho nsɛm wɔ Bible mu a, yɛhu sɛ Yehowa dɔ yɛn ankasa.—Kenkan Mmebusɛm 3:11, 12.\n14. Sɛ yɛyɛ ade bɔne bi a, dɛn na Yehowa yɛ de kyerɛ sɛ ɔdɔ yɛn?\n14 Sɛ yɛyɛ ade bɔne mpo a, Yehowa kɔ so da ɔdɔ adi kyerɛ yɛn. Sɛ yɛgye ne ntenesoɔ tom na yɛsakra yɛn adwene a, ‘ɔde bɛfiri yɛn aboro so.’ (Yesaia 55:7) Dɛn na wei kyerɛ? Asɛm a Dawid ka faa Yehowa fafiri ho no ma yɛhu sɛ Yehowa yɛ mmɔborɔhunu Agya. Dawid kaa sɛ: “Ɔno na ɔde wo mfomsoɔ nyinaa kyɛ woɔ, na ɔyi wo haw nyinaa firi hɔ. Ɔno na ɔgye wo nkwa firi amena mu, na ɔde adɔeɛ ne mmɔborɔhunu bɔ wo abotire. Sɛdeɛ apueeɛ ne atɔeɛ ntam ware no, saa na wama yɛne yɛn mmarato ntam aware.” (Dwom 103:3, 4, 12) Yehowa nam akwan pii so na ɔtene yɛn so na ɔkyerɛ yɛn kwan. Sɛ wohu sɛ ɛsɛ sɛ woyɛ nsakrae bi a, woyɛ no ntɛm anaa? Kae bere nyinaa sɛ esiane sɛ Yehowa dɔ yɛn nti na ɔtene yɛn so.—Dwom 30:5.\n15. Dɛn bio na Yehowa yɛ ma yɛn a ɛkyerɛ sɛ ɔdɔ yɛn?\n15 Agya a ɔdɔ ne mma bɔ wɔn ho ban fi asiane ho. Saa na yɛn Agya, Yehowa yɛ ma yɛn. Odwontofo no ka Yehowa ho asɛm sɛ: “Ɔwɛn n’anokwafoɔ kra; ɔgye wɔn firi nnebɔneyɛfoɔ nsam.” (Dwom 97:10) Susu wei ho hwɛ: Sɛ wohu sɛ biribi rebɛtɔ w’ani a, woyɛ ntɛm bɔ w’ani ho ban efisɛ ɛsom bo ma wo. Saa ara na esiane sɛ Yehowa asomfo som bo ma no nti, ɔyɛ ntɛm bɔ wɔn ho ban.—Kenkan Sakaria 2:8.\nEsiane sɛ Yehowa asomfo som bo ma no nti, ɔyɛ ntɛm bɔ wɔn ho ban\n16, 17. Dɛn na Yehowa ayɛ de abɔ ne nkurɔfo ho ban fi tete bɛsi nnɛ?\n16 Yehowa afa n’abɔfo so abɔ ne nkurɔfo ho ban fi tete abɛsi nnɛ. (Dwom 91:11) Anadwo baako pɛ ɔbɔfo baako kunkum Asiriafo 185,000 gyee Onyankopɔn nkurɔfo. (2 Ahemfo 19:35) Asomafo no bere so no, abɔfo yii Petro, Paulo, ne afoforo fii afiase. (Asomafoɔ Nnwuma 5:18-20; 12:6-11) Nnansa yi, ɔko bi a ɛyɛ hu sii Afrika man bi mu. Basabasayɛ kɔɔ so wɔ ɔman no mu efisɛ ntɔkwa, korɔnbɔ, mmonnaato, ne akunkumakunkum na na ɛrekɔ so wɔ hɔ. Ɛwom sɛ onua biara anwu deɛ, nanso wɔn mu bebree hweree wɔn agyapade. Wɔn nyinaa tee nka sɛ Yehowa dɔ wɔn, na wɔhuu sɛ Yehowa hwɛɛ wɔn so. Ɛmfa ho amane a na wɔahu no, na wɔwɔ anigye paa. Bere a asafo ti no nanmusini bi kɔɔ ɔman no mu nsrahwɛ no, ɔbisaa anuanom mmarima ne mmaa no sɛ wɔn ho te sɛn, wɔgyee so sɛ, “Yehowa adom, yɛn ho ye!”\n17 Ɛwom, Yehowa asomfo bi te sɛ osuani Stefano ne afoforo ahwere wɔn nkwa esiane wɔn nokwaredi nti. Ɛnyɛ bere nyinaa na Yehowa si biribi a ɛte saa ano. Nanso Yehowa bɔ ne nkurɔfo ho ban; ɔbɔ wɔn kɔkɔ ma wɔhu sɛ Satan nam akwan pii so pɛ sɛ ɔdaadaa wɔn. (Efesofoɔ 6:10-12) Yɛhu kɔkɔbɔ a ɛte saa wɔ Bible ne Yehowa ahyehyɛde no nwoma ahorow mu. Ɛma yɛhu asiane a ɛwɔ Intanɛt a yɛde di dwuma ho, asiane a ɛwɔ ahonyade akyi di ho, asiane a ɛwɔ ɔbrasɛe ne sini a awudisɛm ahyɛ mu ma mu, asiane a ɛwɔ nwoma anaa agodie ahorow mu. Yɛhu pefee sɛ Yehowa dɔ yɛn, na ɔpɛ sɛ ɔbɔ yɛn ho ban.\nHOKWAN KƐSE BI\n18. Wote nka sɛn wɔ ɔdɔ a Yehowa dɔ wo no ho?\n18 Bere a Mose dwendwenee mfe dodow a ɔde asom Yehowa nyinaa ho no, ɔhuu sɛ Yehowa dɔ no. Mose kaa sɛ: “Ma w’adɔeɛ mmee yɛn anɔpa, na yɛatumi abɔ ose na yɛato ahurisi dwom yɛn nkwa nna nyinaa.” (Dwom 90:14) Ɛyɛ nhyira sɛ yɛahu sɛ Yehowa dɔ yɛn. Hwɛ sɛnea yɛanya hokwan kɛse sɛ Yehowa dɔ yɛn! Yɛte nka te sɛ ɔsomafo Yohane a ɔkaa asɛm a ɛdi so yi. Ɔkaa sɛ: “Monhwɛ ɔdɔ ko a Agya no de adom yɛn!”—1 Yohane 3:1.\nYehowa dɔ yɛn: Yehowa dɔ yɛn efisɛ yɛyɛ ne mma. Wayɛ nneɛma pii ama n’abusua de akyerɛ sɛ ɔdɔ wɔn\nYehowa tene yɛn so: Yehowa kyerɛkyerɛ yɛn, ɔkyerɛ yɛn kwan, na ɔtenetene yɛn. Ɔboa yɛn ma yɛyɛ nea ɛtene. Sɛ Yehowa hu biribi wɔ yɛn ho a ɛsɛ sɛ yɛsakra a, ɔbɔ yɛn kɔkɔ na ɔboa yɛn ma yɛhu nea ɛsɛ sɛ yɛyɛ na ama yɛakɔ so abɛn no\nƆWƐN-ABAN—NEA ADESUA NSƐM WOM September 2015


Luka Asɛmpa 15:1-32\nOguan a ɔyerae ho mfatoho no (1-7)\nDrakma a ɛyerae ho mfatoho no (8-10)\nƆba a ɔyerae ho mfatoho no (11-32)\n15 Na nnipa a wogyigye tow ne nnebɔneyɛfo nyinaa kɔɔ so baa ne nkyɛn betiee no.+ 2 Na Farisifo ne akyerɛwfo no nyinaa kasakasae* sɛ: “Onipa yi gye nnebɔneyɛfo ba ne nkyɛn, na ɔne wɔn didi.” 3 Ɛno nti, ɔmaa wɔn mfatoho yi: 4 “Mo mu hena na ɔwɔ nguan 100, na emu baako yera a, ɔrennyaw 99 no wɔ sare so nkɔhwehwɛ nea wayera no nkosi sɛ obehu no?+ 5 Na sɛ ohu no a, ɔde no to ne kɔn ho, na n’ani gye. 6 Na odu fie a, ɔfrɛfrɛ ne nnamfonom ne ne mpɔtamfo boa ano, na ɔka kyerɛ wɔn sɛ: ‘Mommra mma yennye yɛn ani, efisɛ mahu me guan a ɔyerae no.’+ 7 Mereka akyerɛ mo sɛ, saa ara na anigye pii bɛba ɔsoro wɔ ɔbɔnefo baako a wasakra+ ho sen atreneefo 99 a wonhia adwensakra. 8 “Anaasɛ ɔbea bɛn na ɔwɔ drakma* du, na sɛ drakma baako yera a, ɔrensɔ kanea mpra ne fi na ɔrenhwehwɛ hɔ yiye nkosi sɛ obehu? 9 Na sɛ ohu a, ɔfrɛfrɛ ne nnamfo* ne ne mpɔtamfo boa ano, na ɔka sɛ, ‘Mommra mma yennye yɛn ani, efisɛ mahu me drakma* a ɛyerae no.’ 10 Mereka akyerɛ mo sɛ, sɛ ɔbɔnefo baako sakra a, saa ara na Onyankopɔn abɔfo ani gye.”+ 11 Afei ɔkae sɛ: “Ná ɔbarima bi wɔ mma mmarima baanu. 12 Na akumaa no ka kyerɛɛ ne papa sɛ, ‘Paapa, kyɛ w’agyapade, na fa me de ma me.’ Enti ɔbarima no kyɛɛ n’agyapade mu maa wɔn. 13 Nna kakra bi akyi no, ɔba kumaa no boaboaa ne nneɛma nyinaa ano, na otuu kwan kɔɔ ɔman bi so wɔ akyirikyiri, na ɔkɔbɔɔ ahuhubra de sɛee n’agyapade no nyinaa wɔ hɔ. 14 Bere a ɔsɛee biribiara no, ɔkɔm kɛse bi sii ɔman no mu baabiara, na ne ho kyeree no.* 15 Na otu taree ɔman no muni bi mpo, na ɔde no kɔɔ n’asaase so ma ɔkɔhwɛɛ ne mprako.+ 16 Ná ne kɔn dɔ sɛ obedi aduan a na mprako no redi no bi, nanso obiara amma no hwee. 17 “Bere a n’ani baa ne ho so no, ɔkae sɛ, ‘Me papa apaafo mpo, paanoo abu so ama wɔn mu biara, ɛnna ɔkɔm rekum me wɔ ha yi! 18 Mɛsɔre akɔ me papa nkyɛn akɔka akyerɛ no sɛ: “Paapa, mayɛ bɔne atia Onyankopɔn* ne wo. 19 Memfata sɛ wofrɛ me wo ba bio. Yɛ me w’apaafo no mu baako.”’ 20 Enti ɔsɔree, na ɔkɔɔ ne papa nkyɛn. Bere a ɔda so ara wɔ akyirikyiri no, ne papa huu no na ɔyɛɛ no mmɔbɔ, na otuu mmirika kɔyɛɛ no atuu,* na ofew n’ano. 21 Ɛnna ne ba no ka kyerɛɛ no sɛ, ‘Paapa, mayɛ bɔne atia Onyankopɔn* ne wo.+ Memfata sɛ wofrɛ me wo ba bio.’ 22 Na papa no ka kyerɛɛ ne nkoa no sɛ, ‘Monyɛ ntɛm! momfa ataade tenten a edi mu paa no mmra mmɛhyɛ no, na momfa kawa* nhyɛ ne nsa, na momfa mpaboa nhyɛ ne nan. 23 Na momfa nantwi ba a wadɔ srade no mmra mmekum no, na momma yenni na yennye yɛn ani, 24 efisɛ me ba yi wui, na wasan aba nkwa mu;+ ɔyerae, na yɛahu no.’ Na wofii ase gyee wɔn ani. 25 “Saa bere no, na ne ba panyin no wɔ afuw mu, na bere a ɔreba a ɔbɛn fie no, ɔtee sɛ nnwom ne asaw rekɔ so. 26 Enti ɔfrɛɛ nkoa no baako, na obisaa no nea ɛrekɔ so. 27 Ɔka kyerɛɛ no sɛ, ‘Wo nua no aba, na wo papa akum nantwi ba a wadɔ srade no, efisɛ wasan aba ne nkyɛn, na ɔte apɔw.’* 28 Na ɔba panyin no bo fuwii, na wampɛ sɛ ɔkɔ fie hɔ. Na ne papa pue bae, na ɔsrɛɛ no sɛ ɔmmra mu. 29 Ɔka kyerɛɛ ne papa sɛ, ‘Mfe bebree ni na masom wo, na mimmuu wo mmara baako mpo so da. Nso wommaa me apɔnkye ba mpo da sɛ me ne me nnamfonom mfa nnye yɛn ani. 30 Nanso wo ba a ɔne tuutuufo asɛe* w’agyapade yi bae ara pɛ, woakum nantwi ba a wadɔ srade no ama no.’ 31 Ɛnna ɔka kyerɛɛ no sɛ, ‘Me ba, woatena me nkyɛn bere nyinaa, na me nneɛma nyinaa yɛ wo dea. 32 Nanso gye ara na ɛsɛ sɛ yɛma yɛn ani gye na yedi ahurusi, efisɛ wo nua yi wui, na wasan aba nkwa mu; ɔyerae, na yɛahu no.’”\n^ Anaa “nwiinwii.”\n^ Anaa “mmea a wɔyɛ ne nnamfo.”\n^ Anaa “ehiaa no.”\n^ Anaa “ɔsoro.”\n^ Nt., “kosoo ne kɔn mu.”\n^ Anaa “pɛtea.”\n^ Anaa “hwee nyɛɛ no.”\n^ Nt., “adi.”


Nnwom 111 AKCB - مزمور 111 NAV\nMefi me koma nyinaa mu ama Awurade so\nwɔ atreneefo aguabɔ ne asafo no mu.\n2Awurade nnwuma yɛ akɛse;\nwɔn a wɔn ani gye ho nyinaa susuw ho.\n3Ne nnwuma yɛ tumi ne anuonyam,\nna ne trenee wɔ hɔ daa.\n4Ɔma yɛkae nʼanwonwade;\nAwurade yɛ ɔdomfo ne mmɔborɔhunufo.\n5Ɔma wɔn a wosuro no no aduan;\nɔkae nʼapam no daa.\n6Wakyerɛ ne nkurɔfo tumi a ɛwɔ ne nnwuma mu,\nsɛ ɔde aman afoforo nsase ama wɔn.\n7Ne nsa ano nnwuma yɛ nokware na ɛteɛ;\nnʼahyɛde nyinaa mu wɔ ahotoso.\n8Etim hɔ daa daa,\nnokware ne trenee mu na ɔyɛe.\n9Ɔde ogye maa ne nkurɔfo;\nɔde nʼapam sii hɔ afebɔɔ,\nne din yɛ kronkron na ɛyɛ hu.\n10Awurade suro yɛ nyansa mfiase;\nwɔn a wodi nʼahyɛde so nyinaa wɔ nhumu pa.\nƆno na daa ayeyi wɔ no.\nAKCB : Nnwom 111